Bukedde Online - Bakutte ababadde batema ebibira\nSylivia Nagginda asoomoozezza abazadde\nAbabaka bemulugunyizza ku magye agali ku n...\nAkulira okunoonyereza ku buzzi bw’emisango ku poliisi y’e Buwama, Paul Nabende yagambye nti abakwate bagenda kuggulwako omusango gw’okusaanyaawo obutonde bw’ensi era bagenda kutwalibwa mu kkooti bavunaanibwe.\nAbamu ku baakwatiddwa.\nABASAJJA abaasangiddwa nga batema emiti mu bibira bakwatiddwa ne baggalirwa.\nPeter Mukasa 29 ow'e Rakai, Semeo Kalege 27 ow'e Buyaaya ne Benard Kafuluma 20 nga babeera mu kifo kye kimu be baakwatiddwa mu ggombolola y'e Buwama mu Mpigi ne baggalirwa ku poliisi y'e Buwama ku misango gy'okusaanyaawo ekibira kya Gavumenti.\nOmukuumi w'ebibira mu ggombolola y'e Buwama, Bonny Musisi yagambye nti abasajja bano baasangiddwa lubona nga batema emiti mu kibira kya\nKalandazzi e Mitala Maria mu ggombolola y'e Buwama era n'ayita abaserikale abaabataayizza nga bagezaako okudduka ne babakwata.\nBano baatwaliddwa ku poliisi ye Buwama gye baggaliddwa era Musisi n'ategeeza nti baludde nga basaawa ekibira n'olutobazzi oluliraanye ekibira kyokka nga buli lwe babasana nga badduka.\nWabula omu ku baakwatiddwa Peter Mukasa obwedda alaajana nti ye baamuleese okuva e Rakai kusomba miti ng'anoonya ssente za kweyimirizaawo nga teyategedde bigenda mu maaso.\nAkulira okunoonyereza ku buzzi bw'emisango ku poliisi y'e Buwama, Paul Nabende yagambye nti abakwate bagenda kuggulwako omusango gw'okusaanyaawo obutonde bw'ensi era bagenda kutwalibwa mu kkooti bavunaanibwe.\nABATAKA ku kyalo kye Kampiringisa boogedde ekiviiriddeko obubenje okweyongera mu kibira kino.\nAbatawagira Uhuru baasuze beekalakaasa oluvannyuma lw'okumulangirira ku Bwapulezidenti\nRaila Odinga addukidde mu kkooti ku by'akalulu


Bukedde Online - Muleete lipooti -Omulamuzi\nAbakozi b’oku kisaawe e Ntebe bafi iridde...\nWabula Evans weekoze ebintu mu laavu\nOMULAMUZI, Ponsiano Odwori owa kkooti ento e Nakawa atabukidde omuwaabi wa gavumenti okulwawo okuleeta lipoota eraga oba ddala abasibe12 abali ku musango gw’obutujju ne Mariam Kasujja Namwandu wa Abdul Kateregga eyattibwa nga bamuteebereza okutta Afande Mohammed Kirumira oba batulugunyizibwa.\nOmuwaabi wa gavumenti Christine Apoloti yanenyezeddwa olw’okulemwa okuleeta lipooti eraga engeri abasibe bano bwe batulugunyizibwa nga kkooti bwe yali emulagidde oluvannyuma lw’abasibe bano okwemulugunya eri kkooti.\nBwe yabuuziddwa ku nsonga eno yategeezezza kkooti ng’okukebera abasibe bano ku byokubatulugunya bwe kyali kirina okukolebwa mu kkomera e Luzira kyokka n’okutuusa kati tebannakikola.\nWano omulamuzi Odwori yamutabukidde n’amugamba nti mu lutuula olwasembayo yategeeza kkooti nga bakwataganye ne Ssaabawolereza wa gavumenti okulaba nga baggulawo fayiro banoonyereze oba ddala abasibe bano batulugunyizibwa kyokka ate kati akyusizza bye yayogera.\nBwatyo yamulagidde akole ku kunoonyereza kuno alabe ng’afuna lipoota eno. Oluvannyuma lw’okwemulugunya kw’omulamuzi Apoloti yategeezezza kkooti nga fayiro y’omusango gw’obutujju oguvunaanibwa abasibe bano bwe yatwalibwa ewa Ssaabawaabi wa gavumenti okwongera okugyekeneenya era nga bakyalina okunoonyereza kwe bakyakola n’asaba kkooti eyongerayo okusomera abantu bano omusango guno.\nMu ngeri yeemu Sulaiman Senfuka omu basibe bano yategeezeza nti baamukwata okuva e Kazo -Angola ne bamutulugunyiriza mu bifo by’ataamanya era kati amaaso gamuluma takyalaba bulungi, amakaage gafa, abaana be tebasoma era bali mu maka ga ssentebe w’ekitundu ekyo kyokka bamutegeezezza nti nayo baagala kubagobayo.\nLwaki ofiisa wa poliisi baamuggye ku misango gya Ssebuufu


Bukedde Online - Desire Luzinda akung'aanyizza basajja be ne bavuganya, ani alidde?\nDesire Luzinda akung'aanyizza basajja be ne bavuganya, ani alidde?\nAFRIGO nayo egoberedde Eagles?\nLwaki KCCA eweze ebivvulu mu Kampala ...\nAdded 9th June 2014\nBONSATULE baabaddeyo: munnamagye Maj. Juma Seiko abanja omwana, John Kaddu amanyiddwa nga taata w’omwana ne Haji Nasser Ntege Ssebaggala olwo abantu ne batunula nkaliriza nga alagirira omusota, balabe ddala omutima gwa Desire Luzinda gusula wa?\nWe byaggweeredde nga bwe kutaba kweyisaako era bw’aba nga ddala Luzinda teyabadde mu katemba, kirabika omutima gwe gusula wa Haji Nasser Ntege Ssebagala kubanga ye yekka ku basajja bonsatule gwe yakkirizza okumukwatako n’okuzina naye.\nOwange sijja kukukwatako bagamba olimu magineeti: Minisita Byabagambi.\nAbawagizi ba Desire nga bacamuse.\nBino byabadde mu kivvulu kya Desire Luzinda ekyabadde ku Serena Hotel ku Lwokutaano.\nMunnamagye Juma Seiko yeekakabye okuva mu kujjanjabibwa kw’akyalimu n’ajja alabe ku mwana gw’akaayanira naye eyabaddeyo mu kivvulu kya Desire.\nSeiko ku Lwokubiri yaweereddwa ekitanda ku May Clinic oluvannyuma lw’okulya ennyama eteeberezebwa okubeeramu obutwa. Ku Lwokusatu yasiibuddwa kyokka ng’akyalumizibwa mu lubuto ekyamuwalirizza ku Lwokutano okukeera ewa Pulof. Ssali bamwoze mu lubuto.\nDesire ne muwala we.\nJohn Kaddu, Desire gw’agamba okuba kitaawe w’omwana we ku kkono.\nOkuva eno Seiko yabadde alina okugenda eka awummulemu wabula ono eby’okuwummula yabivuddeko n’asalawo okugenda mu kivvulu kya Desire ekyabaddewo ku Lwokutaano ekiro ku Serena Hotel.\nSeiko yabadde yaakatuuka ne John Kaddu (Desire gw’agamba nti ye taata w’omwana) naye n’atuuka ng’ono yazze n’Omulangira Wasajja ne mikwano gye abalala era wano abantu abamu ne balinda okulaba sineema mu kivvulu nga beebuuza ku Seiko ne Kaddu taata omutuufu y’ani.\nDesire ng’abuuza ku Mulangira Wassajja, Kaddu teyamubuuzizza.\nNe bw’otombuuza sifaayo kasita omwana wange. Kaddu (wakati) n’Omulangira Wassajja ku ddyo.\nBino byabadde bikyali bityo ate kalabaalaba w’omukolo eyabadde agenda mu maaso n’okwanjula abagenyi nga bwe batuuka n’alangirira nga eyali meeya Nasser Ntege Sebaggala naye bw’amaze ‘okuyingirawo’ olwo enduulu n’evuga era wano abantu abamu baawuliddwa nga bagamba nti ku luno abakung’aanyizza.\nSeiko gwe twayogedde naye bwe yabuuziddwa ku ky’okudduka ku kitanda okujja mu kivvulu yagambye nti omu ku balooya ba Desire ate nga mukwano gwe (owa Seiko) ye yamukubidde essimu ez’okumu kumu ng’amusaba agende abeeyo.\nKano k'abawagizi bange, ate kano nakeyambalidde\nOmuwala ng’alina by’abuuza Juma Seiko.\n“Nze ndi mulwadde era olwaleero (ategeeza ku Lwokutano) nkedde wa Polof. Ssali kunjoza mu lubuto.\nOluvudde mu ddwaaliro kwe kudda awaka mpummulemu naye essimu obwedda ezimpita okubeerawo mu kivvulu nnyingi y’ensonga lwaki nneewalirizza okujja nga nkyali mulwadde.”\nSeiko olwalengedde muwala wa Desire kwe kugattako nti “Ani awakana nti omwana oyo si wange laba bw’anfaanana.”\nWabula Desire, ababiri bano (Seiko ne Kaddu) yasazeewo okubeewala bakira obwedda ayimba bw’atambulako ne mu bantu naye ng’abayitako buyisi era ne bwe yatuuse okwebaza abamuwagidde ku lonki ye bano teyabakoonyeeko wadde baamuwagidde.\nDESIRE ALAZE SEBAGGALA OMUKWANO\nWakati mu kukubira abawagizi be emiziki, Desire yasuddemu akayimba ka ‘Nkwagala nnyo’ era wano yavudde ku siteegi n’alumba Sebaggala gye yabadde atudde n’amuwa akamuli kuno yagasseeko okumusitula mu ntebe bazinemu olwo enduulu n’evuga ng’abamu bwe bagamba nti bali ababiri tebasobola kusinza seya bukodyo bwa mukwano.\nWamma Seya bali baveeko akamuli kaakano.\nSeya ng'anyiga Desire\nBASINDANA MU KUSONDA SSENTE\nOlw’okuba nti ekivvulu kino kyabaddemu okusondera abaana ba ‘Ibanda Babys Home’ obuyambi Desire yatutte obudde okuyita mu bagagga ababaddeyo okumuwa ssente omwabadde n’abasajja be ng’oyinza okulowooza bano babadde mu kuvuganya.\nNasser Ssebagala eyasoose okusuubiza akakadde, John Kaddu ng’ali wamu n’Omulangira Wasajja ne Paul Kavuma nabo basuubiza kakadde ate Juma Seiko olwamutuuseko yasuubiza kubawa kakadde kamu n’ekitundu.\nAbalala abaawaddeyo ye mugagga Godfrey Kirumira yawaddeyo kakadde, minisita Kibuule yawaddeyo kakadde, Capt. Mike Mukula mitwalo 50, minisita omubeezi avunaanyizibwa ku ntambula n’emirimu (Transport & Works), Ying. John Byabagambi yasuubiza bukadde 5 n’abalala.\nMinisita Kibuule ondabye omwana bwe mmunyize?\nENNYAMBALA YA DESIRE\nEnnyambala ya Desire y’emu ku bintu ebyasinze okucamula abantu abaagenze ku kivvulu kye era eno abamu bavuddeyo nga bafa mabbabbanyi.\nDesire yasoose kwambala kagoye akeeru nga mu maaso kampi era nga kamukutte bulungi olwabadde okulinnya ku siteegi abawagizi be bamwaniriza n’enddulu.\nKano ka taata w’omwana, ate kano akamyufu kange nkeeyambalidde\nKano nkambalidde Seiko alabe by’asubwa, ate kano nkambalidde Seya.\nYakyusizza engoye emirundi egyasobye mu ena wabula ng’ezisinga zaabadde nkunamyo.\nOno obwedda buli lw’ajja ku siteegi ng’abasajja bamukubira enduulu abalala nga bamuwaana kuba na kabina n’amakudde abalala nga bamutenda kumansula.\nDesire yasiimye abawagizi be obutamusuulirira ebbanga lyonna naye n’abasuubiza ebipya bingi n’agattako nti ebitundu 25 ku 100 ku ssente ezaavudde mu kivvulu kino zigenda kuyamba baana ba Ibanda Baby’s Home .\nAbamu ku baabadde mu kivvulu.\nAba LC bakubaganidde empawa ewa Museveni\nOmuyizi akubye omusomesa


Bukedde Online - Engeri emmotoka ya Bukenya gye yakuttemu Omuliro\nEngeri emmotoka ya Bukenya gye yakuttemu Omuliro\nBuganda efunye essuubi mu za Drum\nVipers ewandudde Villa mu Uganda Cup\nMmotoka ya Yusuf Bukenya eyakutte omuliro mu mpaka ezaawedde eggulo e Fort Portal. Ku kkono ng’etuntumuka.\nMMOTOKA z’empaka ezaawedde eggulo e Fort Portal kaabuzeeko katono okubaamu ebiwoobe, mmotoka y’omu ku bavuzi, Yusuf Bukenya bwe yakutte omuliro n’ebengeya wabula Katonda n’amuwonya okufiiramu.\nWakati mu kwesisiwala n’okwewuunaganya, abantu baatenze Bukenya okubeera n’omukisa n’asimattuka mmotoka eno eyasiridde n’efuuka vvu! Wabula waliwo abalala abaagambye nti alina ebisiraani kuba mmotoka y’emu yakwata omuliro mu mpaka ezaayindira e Hoima omwaka oguwedde, naye nga ku mulundi ogwo abazimyamwoto baayanguwa okuguzikiriza.\ntal Rally’ okukwata omuliro nga yaakavugako kiromita musanvu mu lukontana lwa kiromita omunaana olwasoose eggulo. Mmotoka eno enkozeseeko ebalirirwamu doola 75,000 (eza Uganda obukadde 270). “Kya nnaku nti sisobodde kutaasa mmotoka yange naye kasita Katonda awonyezza obulamu bwange.\nEbiwundusi bya maanyi nnyo wabula kati tunoonya ngeri ya kufuna mmotoka mpya tuttukize okuvuganya kwaffe,” Bukenya, bwe yategeezezza oluvannyuma lw’okuva mu ddwaaliro. Yabaddeko pulasita mu ffeesi olw’ebisago by’omuliro. Bukenya 26, mutabani wa Wycliffe Bukenya, eyali omuvuzi wa mmotoka ne ddigi nga munnamawulire Frank Sserugo ye yabadde amusomera maapu.\nEKYAVUDDEKO OMULIRO Bukenya yattottodde nti; “Sserugo yahhambye nti mmotoka eyaka. Mu kwagala okulaba omuliro we gutuuse, mmotoka yanvudde mu mikono ate nga waliwo ekifunvu kye tulina okukuba.\nTwakikubye nga sseetegese mmotoka ne yeevulungula. Nabadde ngiddamu nzigyeyo bye tukozesa omuliro we gwanjokerezza mu maaso.” Ssebuguzi yeggyeko ekikwa Oluvannyuma lw’emyaka esatu nga tawangula mpaka zino, nnantameggwa wa 2006, 2009 ne 2014, Ronald Ssebuguzi yeggyeeko ekikwa n’awera nti waakubaddamu envuunulabibya mu za Pearl of Africa ezinaayiribira e Kayunga omwezi ogujja.


Okukula mu Mwoyo kyeki?\nOkukula mu Mwoyo kwekwongera okufaanana nga Yesu Kristu. Bwetuteeka okukkiriza kwaffe mu Yesu, Omwoyo Mutukuvu atandika omulimu ogw’okutufuula nga Kristu, ng’atufuula okufaanana ekifaananyi kye. Okukula mu Mwoyo kwogerwako mu 2 Petero 1:3-8, ewatugamba nti kulw’amanyi ga Katonda tulina “ byonna eby'obulamu n'eby'okutya Katonda,” byetwetaaga okutambulira mu bulamu obw’obwa Katonda era nga kyekigendererwa ky’okukula mu Mwoyo. Wetegereza nti ebyo byetwetaaga biva mu “kutegeerera ddala Mukama waffe Yesu Kristo,” era nga kyekisumuluzo oky’okufuna buli kimu kyonna kyetaaga. Okumutegeerera ddala kiva mu kigambi ekyatuweebwa olw’okuzimbibwa era Olw’okukula.\nWaliwo enkalala bbiri mu Baggalatiya 5:19-23. Enyiriri 19-21 ziraga “ebikolwa by’omubiri.” Bino byebintu ebyali bifuga obulamu bwaffe nga tetunaba kuja eri Kristu olw’okulokolebwa. Ebikolwa by’omubiri byebikolwa byetulina okwenenya, era wamu n’amanyi ga Katonda, byetulina okuwangula. Nga tweyongera okukula mu Mwoyo, “ebikolwa byomubiri” byeyongera okukendeera mu bulamu bwaffe. Olukalala olw’okubiri lwelukalala olulaga “ebibala byomyoyo” (22-23). Bino bilina okulabibwa mu bulamu bwaffe olw’okuba nti kati twalokolebwa era mu Yesu Kristu. Okukula mu mwoyo kulabibwa olw’ebibala by’omwoyo ebyongera okulabibwa mu bulamu bw’omukkiriza.\nOkukyuusibwa okuja olw’okulokolebwa bwekutuukawo, okukula mu Mwoyo nakwo nga kutandika. Omwoyo Mutukuvu aja natuula muffe (Yokaana 14:16-17). Tuba bitonde bigya mu Kristu (2 Abakkolinso 5:17). Omuntu omukadde atandika okuggwaawo olwo embala empya eya Kristu nejja. (Abaruumi 6-7). Okukula mu Mwoyo kumala ebiseera byonna byetumala nga tukyali balamu era kwesigamye ku ngeri gyetusoma ekigambo kya Katonda (2 Timoseewo 3:16-17) era n’engeri gyetutambulira mu Mwoyo (Abaggalatiya 5:16-26). Nga tunonya okukula mu Mwoyo, tulina okusaba Katonda amagezi tusobole okutegeera bintu Katonda byagala tukuleme. Tusobola okusaba Katonda okwongera ku kukkiriza n’okwongera okumutegeera. Katonda ayagala tukule mu Mwoyo era Yatuwa byonna byetwetaaga okukula mu Mwoyo. Okuyita mu manyi g’Omwoyo Omutukuvu tusobola okuwangula ekibi era mpola mpola tusobola okufaanagana ng’omulokozi waffe, Mukama waffe Yesu Kristu.


AMAYUMBA kikumi agagenda okusengulirwamu abantu abasimatuka okubuutikirwa ettaka ly’olusozi Masaaba e Bududa gamaze okuzimbibwa era ganeda kubakwasibwa mu bbanga eritasussa wiiki satu.\nAmayumba gano gabadde gazimbibwa ggye lya UPDF nga liyambibwako poliisi ya Uganda ku kyalo Bunambutye mu disitulikiti y’e Bulambuli.\nAkulira omulimu guno Martin Candia, okuva mu kitongole ky’aba yimginiya ekya UPDF yakakasizza nti mu wiiki satu enju zijja kuba zimaze okuggwa zikwasibwe abantu. ‘’Zibulako kukuba pulasita na kusiiga langi’’ bwe yagambye.\nOkusinziira ku Candia ,enguudo ezitwalayo abantu ,entindo,amazzi ,emyala n’amasanyalaze nabo bitereddwa mu kitundu .Buli nnyumba eri ku bwagagavu bwa yiika emu.Abakungu okuva mu ofiisi ya Katikiro wa Uganda ekola ku bigwa bitalaze nabo baalambudde ekifo okulaba omulimu we gutuuse.\n‘’Okuzimba ekitundu ekisooka eky’enju kwatandika mu January 23 era ng’amagye gaalagirwa okuzimba enju 75 ate poliisi n’eragirwa kuzimba 25 zokka.’’Candia bwe yagambye.\nMu wiiki satu buli famile ejja kuweebwa enju erimu ebisenge bibiri ebisulwamu ng’etudde ku bwaguuga yiika y’ettaka.\nOmwogezi wa ofiisi ya Katikkiro wa Uganda ,Julius Muchunguzi, yebazizza poliisi n’amagye olw’omulimu guno. Enju 900 ze zisuubirwa okuzimba okusengulirwamu abantu bano era ng’omulimu gwakuwementa obuwumb


Gavumenti etongozza okuzimba enguudo mu ki...\nOmwogezi w'eggye lya UPDF Brig. Richard Karemire yakakasizza bino n'agamba nti okusindika amagye e Somalia kyakolebwa mu ngeri eraba ng'omuwi w'omusolo wa Uganda ssi ye yeyetikka omugugu gw'okusasulira okubeerayo kwabwe.\nN'agamba nti amagye ga Uganda agali e Somalia galina kusasulirwa kibiina ky'amawanga amagatte ekya UN n'eky'omukago gwa Afrika ekya African Union.\nKino kidiridde Pulezidenti wa FDC Patrick Amuriat okwemulugunya nti ekibinjq ky'amagye ga Uganda ekyagenda e Somalia ekya Ungu5 ekirimu abajaasi nga 530 tekinaba kusasulwa nsimbi za kugendayo.\nEra n'asaba ekitongole ky'amawanga amagatte okussa akazito ku UPDF okusasula abajaasi bano.Yemulugunyizza nti waliwo n'ensimbi eziwera ddoola 270 ezitamanyiddwa kye zikola ezibasalwako n'endala ddoola 70 ezibasalwako nti za kugula yinifoomu.\nN'agamba nti buvunaanyizibwa bwa FDC okulaba ng'amagye ne poliisi biyisibwa bulungi wadde ebitongole byombi bizinya ab'ekibiina kino n'ab'oludda oluvuganya oluguje.\nKyokka Karemire yagambye nti ensonga z'abajaasi ba Uganda abali e Somalia zoogeddwaako okumala ebbanga era ne zitwalibwako ne mu palamenti.\nN'agamba nti ensimbi ezisalwa ku bajaasi zikola ku bintu ebitali bimu ebibaawo ng'eggye terinatandika mirimu.


Bukedde Online - Uganda ewera kukeesa Bannakenya ddigi\nUganda ewera kukeesa Bannakenya ddigi\nYesu azuukirire mu mizannyo\nAdded 20th April 2014\nTTIIMU ya Uganda eya ddigi leero (Ssande) lw’ekakasa Bannayuganda nti okuwera kw’ezze ekola nti yaakukeesa Bannakenya ddigi, tekuli mu bigambo bugambo.\nBya N. KALYANGO\nSsande e Busiika:\nFIM Africa Motorcross\nUganda, Kenya ne Tanzania leero lwe zisindana e Busiiika okumpi ne Gayaza mu disitulikiti y’e Wakiso, mu mpaka z’engule yasinga okubonga ddigi mu buvanjuba n’amasekkati ga Afrika ezitandika n’oluvuga olusooka.\nUganda emaze ennaku nnya ng’etendekebwa Maxime Van Pee (omu ku bali mu ttiimu ya Uganda) ku bukodyo bw’okubonga ddigi mu buseerezi ne ku nguudo z’omusenyu.\nOmu ku bamusaayimuto Uganda b’esinze okutunuulira, Imran Balinda Nkuruziza (7), yategeezezza nga nti agenda kulaga abantu ekitone eky’enjawulo wadde ng’omukono gwe gulimu obukosefu.\n“obuvune bunno gugenda kubeera mulundi gwa kubiri nga nvuga nabwo wabula nga tebusobola kunemesa kuwangula mpaka zino kubanga ne Garuga wenawangulira banange nail nabwo omwenzi oguwedde.” Imran yeyategezeza mu bumalirivu obungi.\nArthur Blick omudumizi wa ttiimu ya Uganda yategezeza nga amannyi gabwe okusinga wegali mu daala ly’abaana abato (Mx65 ne 85) mpozi ne mu bakulu (Mx1) webayina abavuzi abamalirivu ate abebitone ebirungi abasubirwa okubeera basaale nyo singa Uganda ebeera ya kutwala ngule eno gyeyasembayo okutwala mu 2012.\nSamir Anwar ne Elias Sherman be bannakenya abasooka okujja mu ggwanga ku sande eranga babadde batendekebwa e Busiika wabula kati nga ne banabwe bonna 24 bamaze dda okuyingirawo mu ggwanga okulaba nga balwanira ng’engule eno gyebatwala omwaka oguwedde obutabavako. Josh Hamilton ye mutanzania yekka eyewandisiza mu mpaka zino wabula ng’amawanga amalala agali gasubirwa mu mpaka zino tegalese bavuzi.\nEmpaka zino eza tegekeddwa kiraabu ya Speed Way, zitambulira ku mutendera gwa lawundi ssatu (3) ez’okuvugibwa ku nnaku z’omwenzi ez’enjawulo,ng’olunava e Busiika ezidaako za kubeera Garuga olwo basembyeyo e Busiika.\nByandaala asabye Bannaluweero obutamukaluubiriza na by'e Katosi\nLwanga agabudde Abasodokisi Ssekukkulu\nBannakenya tetubatya - Blick\nAbavuzi baweze okuggya Van Pee mu kibalo kya ddigi


Bukedde Online - Jennifer Musisi ayogedde bwe yasimattuka bbomu\nJennifer Musisi ayogedde bwe yasimattuka bbomu\nZari ategeka mbaga ne muninkini we omupya...\nGwe baayiira asidi asaba buyambi\nEYALIKO Dayirekita wa Kampala, Muky. Jennifer Musisi Ssemakula, kyaddaaki ayogedde ekyama ekyamulesaawo omulimu ogwali gumusasula obuwanana.\nYasinzidde mu Amerika, mu kifo ekiyitibwa Ash Centre, ku yunivasite ya Harvard n’ategeeza nti waliwo olukwe olwali lukoleddwa bamuttise bbomu kyokka n’asimattuka olw’ekisa kya Katonda.\nMusisi oluvannyuma yaweebwa omulimu ab’ekibiina kya ‘Bloommberg Harvard City Leadership Initiative’ ekiri wansi wa yunivasite ya Harvard, mu Amerika.\nMusisi agamba nti bwe yaweebwa obuvunaanyizibwa okukulira Kampala, ebikolwa ebikyamu omwali obuli bw’enguzi, n’obukulembeze obubi, byali bimaamidde ekibuga era y’ensonga lwaki yasalawo okubaako b’anyiiza ng’akola emirimu gye kubanga yakizuula ng’abantu bangi abaali baganyulwa mu bikolwa eby’obumenyi bw’amateeka n’enzirukanya embi ebyaliwo mu kibuga mu biseera ebyo.\nMusisi yayongeddeko nti teyamanya nti wakati mu kulongoosa ekibuga ate waaliwo abaali bamulaba obubi ne batuuka n’okwagala okuggyawo obulamu bwe.\n“Nzijukira lumu nasanga bbomu ey’ekika kya ‘Grenade’ nga bagitadde mu mmotoka yange. Natya nnyo nga neewuunya abantu gye baggye obusungu bwe butyo ne batuuka n’okwagala okuggyawo obulamu bwange!” Musisi bwe yategeezezza.\nYayongeddeko nti mu 2017, yayongera okufuna okutiisibwatiisibwa okuva mu bantu kinnoomu, kyokka nga abeebyokwerinda tebalina kye bakolawo bwatyo ne yeeyongera okutya.\n“Abamu ku bantiisatiisanga bankubiranga amasimu n’okunsindikira obubaka ate abalala nga basinziira ku mikutu gy’amawulire egyenjawulo okuli leediyo nga banneewerera.\nTeebereza waliwo n’abeekalakaasa nga basitudde kkeesi y’abafu ne bateeka ekifaananyi kyange ku ngulu ng’eno bwe bajaganya nti nfudde naye Katonda wonna n’ambeererawo okutuusa kati,” Musisi bwe yagasseeko.\nMu kiseera Musisi we yaweerwa obwannankulu kyazuulibwa nti KCCA yalina akawunti za bbanka ezitamanyiddwa 151, nga ziriko obukadde bwa doola za Amerika 13, kyokka nga mu kiseera ekyo ssente ezaali zikuηηaanyizibwa wonna awamu mu misolo zaali obukadde bwa doola 11, buli mwaka.\nMu October 2018, Musisi yawandiikira Pulezidenti Yoweri Museveni ebbaluwa ng’alaga nti alekulidde obuvunaanyizibwa bw’okuddukanya ekibuga Kampala obwamuweebwa okuva mu April 2011.\nOno ebbaluwa erekulira yagiwaako ne minisita wa Kampala Beti Namisango Kamya, oluvannyuma gwe yakwasa obwali obuvunaanyizibwa bwe bwonna bwe baali tebannalonda amuddira mu bigere.\nEkiseera we yalekulira kontulakiti ya Musisi yali yaakazzibwa obuggya omulundi ogwokubiri nga yali yaakuggwaako mu April, 2020.\nPETER KAUJU ANNYONNYODDE\nKauju agamba nti ensonga eno yategeezebwa Poliisi bwe yali yaakagwawo era ne basindika basajja baabwe abakugu mu by’okutegulula bbomu.\n“Enanga yeetaaga abuuze banne ku nsonga eno kubanga omusango gwaloopebwa ku Poliisi ya CPS mu Kampala, era okunoonyereza ne kutandika lwakuba tetumanyi gye byaggweera,”Kauju bw’agamba.\nOmwogezi wa Poliisi mu ggwanga, Fred Enanga yategeezezza nti, bagenda kukwatagana n’abaserikale baabwe abakolera wansi w’ekitongole kya KCCA nga bakulemberwa, Kituuma Rusoke, balabe oba ensonga eyogerwako yali ebaddewo.\n“Twewuunyizza nnyo bwe tusomye ku mikutu gya yintanenti egy’enjawulo ng’eyaliko Nnankulu wa Kampala, Muky. Jennifer Musisi Ssemakula, ategeeza nga bwe yasimattuka bbomu eyali etegeddwa ku mmotoka ye nga baagala okumutta!” Enanga bw’agamba.


Bukedde Online - Leero mu mboozi y'omukenkufu tukulaze engeri gy'oyinza okukozesaamu butto w'ensogasoga okugoba envi\nLeero mu mboozi y'omukenkufu tukulaze engeri gy'oyinza okukozesaamu butto w'ensogasoga okugoba envi\nManeja agambibwa okubuza obukadde 116 akwatiddwa...\nWIIKI ewedde nakulaze emigaso egy’enjawulo egy’ensogasoga naddala ku bulamu. Leero ka nyongere okukulaga engeri gy’oyinza okuzikolamu ssente ng’oyiiyaamu ebintu eby’enjawulo.\nSirowooza nti waliwo eyali alabye ku kinyonyi ekiyitibwa ejjuba ekitalina byoya, era bw’okongola ejjuba ebyoya byanguwa okumera, so ssinga okongola eby’enkoko ate mwattu byo bijja kulwawo okuddamu okumera. Okwo okunoonyereza nakukoka era ne nkukakasa.\nKino kiri bwekityo kubanga amayuba galya ensogasoga ate enkoko zo tezigalya. Sigamba nti naawe akutuka enviiri oba alina ekiwalaata ogende otandike okuzirya enviiri zimere, wabula ate ggwe tukugattiddeko omutindo ozifunemu emigaso nga tomenyese.\nButto akamuddwa mu nsogasoga\nWano osobola okukozesa ensogasoga n’okamulamu butto, wabula olina okuba ng’ozisiikidde ddala ne ziba ng’ezisiriira oluvannyuma n’olyoka ozikamulamu butto.  Ono osobola okumugattamu akagiiko ka bbiya n’osiiga mu nviiri.\nButto aziyamba obutakutuka era Abalasita e Jamaica bazikozesa mu kukuza enviiri.  Butto takoma ku nviiri zokka, wabula ku muntu alina enkyakya n’abawunya ebigere butto w’ensogasoga kasita omukozesa akuyamba obutabifuna.\nAbajamaica bwe baakizuula nti buli lwe bakuza enviiri zifuna envi ne batandika okuzisiigamu butto w’ensogasoga. Osobola okumugatta ne bbiya oba amagi n’osiigamu, takola nga ddaayi, wabula aliikiriza enviiri envi ne zigenda. Omuntu nga tannaweza myaka 65, envi bubeera bulwadde era ensogasoga esobola okukuvumula.\nKu bakyala n’abaami abalina mugaba era ekuyamba okumubuza.\nKu bantu abavuga mmotoka, butto w’ensogasoga ayamba okugumya olukoba lwa yingini bw’omusiigako. Asobola n’okugumya enkoba ezisiba 16 Bukedde Lwakusatu March 13, 2019 Emboozi z’omukenkufu Julius Nyanzi owa Prof Bioresearch Butto w’ensogasoga agoba envi ebintu abalina eggaali ne pikipiki ze batera okukozesa.\nGgwe alina ensawo ezirina eddiba erya ‘leza’, osobola okuteeka butto w’ensogasoga ku nsawo zino ajja kuzikuuma nga nnamu okumala ebbanga ddene kuba ne bweyakako omusana temala gafa.\nGgwe alina amanda, ssinga oteekamu ku nsogasoga ojja kukozesa amanda matono kubanga gaaka nnyo. Ate bano abagakola okuva mu kasasiro gajja kwaka bulungi ssinga oba wamutabulamu.\nOmuntu alina akawoowo ng’oyagala okukeekuba kakusigaleko olunaku lulamba, sooka okatabulemu butto w’ensogasoga n’oluvannyuma weesiige.\nAbantu abatayagala kukaddiwa basobola okukozesa ensogasoga, butto waazo akuuma olususu ne lutafuna mangu nkanyanya.\nAbantu abakola ebizigo basaanye okutabulamu butto w’ensogasoga, ku baana abalina ebiguuna n’okwetakula ajja kubayamba. Julius Nyanzi owa Prof Bioresearch asangibwa ku Equatorial Mall edduuka nnamba 152 mu Kampala. Mufune ku 0702061652 / 0779519652.


Abaganda mwerwaneko – ababaka\nHome Topic Abaganda mwerwaneko\nSeptember 11, 2008 at 2:00 am #19127\nbaganda mwerwaneko- Katikkiro\nKATIKKIRO wa Buganda Emmanuel Ssendaula akalaatidde Abaganda obuteetya nga bazindiddwa abantu abeefunyiridde okubanyagako ettaka lyabwe n’abawa amagezi beerwaneko nga bayita mu mbuga z’amateeka.\nMu kiseera ky’ekimu Ssendaula mu bubaka bwe yatisse minisita avunaanyizibwa ku kulanya n’entambula za Kabaka Kabuuza Mukasa yabakunze okuzzaawo eng’oma za ‘Ggwangamujje’ zibayambe okwekunga buli lwe babaako abantu be beekengera okubatuusaako obulabe basobole okubang’anga mu kibinja.\nYabadde asisinkanye abatuuze okuva mu ssaza ly’e Ggomba abaakulembeddwamu Ephany Kironde e Bulange.\nSeptember 11, 2008 at 12:30 pm #19619\nOctober 3, 2008 at 4:20 pm #19808\nTown Clerk awonye okugajambulwa\nTOWN CLERK w’eggombolola y’e Nakawa, Abner Besigye eggulo yasimatuse okugajjambulwa abakozi b’eggombolola eno abaabadde batasalikako musale.\nAbakozi abaabadde basoba mu 80 okuli, abayoola kasasiro, abasaawa n’okulongoosa enguudo, baazinze ofiisi ye eri ku kitebe ky’eggombolola eyo ku ssaawa 5:00 ez’oku makya nga beemuluguunya olw’okugobwa ku mirimu nga tebasasuddwa nsimbi zaabwe.\nBesigye eyabadde akkirizza okubasisinkana, olwawulidde nga beesoma okumugajambula ssinga abeera tazze na ssente zaabwe kubasasula, n’adduka ne yesibira mu ofiisi ye.\n“Jangu ng’okimanyi nti ekisinga obukulu kutusasula tudde ewaffe,” bye by’ebigambo ebyatiisizza Besigye okubasisinkana.\nOlwesibidde mu ofiisi n’atandika kubalingiriza mu ddirisa ng’eno bwe bamwewerera nti, “ mpozzi onoosula mu ofiisi yo kuba leero lw’ogenda okulaba obukambwe bwaffe.\nWaakiri tugenda n’emmotoka yo gye tunaatunda ne twesasula,” abakozi bakira bwe bawera wabweru wa ofiisi.\nBino byonna byavudde ku kipande kye baasanze kitimbiddwa ku ggombolola nti bagobeddwa mu butongole wadde bulijjo baali baayimirizibwa okumala ebbanga eritali ggere kyokka nga babanja emyezi esatu.\nWabula oluvannyuma ssentebe w’eggombolola eno, Protazio Kintu yazze n’abakkakkanya n’agamba nti baakusasulwa obutassuka leero.\n“Eky’okubagoba ku mirimu kikyamu. Eggombolola likyetaaga abakozi era ngenda kubaza ku mirimu tubasasule ne ssente zammwe,” Kintu bwe yabakkakkanyizza.\nBesigye bwe yatuukiriddwa mu ofiisi ye, yategeezezza nti abakozi bagenda kubasasula era ng’omusala gwabwe gukolebwako.\nKu ky’abakozi bano okugobwa yategeezezza nti yafuna ebbaluwa okuva mu minisitule ya gavumenti ez’ebitundu wamu ne Town Clerk wa Kampala ng’emulagira okukendeza ku bakozi naddala abakola emirimu gya.\nOctober 3, 2008 at 4:33 pm #19809\nKino kyennyini kyetugamba abantu okuva mukulera engalo nokulinda ava ebunayira okubajja mubuzibu bwebalimu kuba kati ensi yonna ejjudde abantu abaluvu .\nKuba ddala okozesa otya muntu munno? nga basinga ba nnamaka ate nga tebalabirira baabwe bokka, wabula naabo bonna abalekedwaako abantu baabwe abafudde obubenje n’obulwadde.\nNosalawo okubakozesanga nga tobasasula naye nga gwe boss nomusaala weyongeza emmotoka ezebeeyi ovulumula era osula walungi ababo bonna babajjanjabira bweeru, kyokka nga bokozesa omala nemyeezi omukaaga sigumu si ebiri naye mukaaga nga tomakombezza ku musaala gwaabwe.\nBonna nebaba n’obugumikiriza, nze obwo siraba nti bugumikiriza nze ndaba ngabantu bebaaba bebakirizza, kuba bo abomusolo bwebajja tosobola kubagamba nti munninde njakuguwa mu myeezi etaano sente bazagala mbagirawo oba ssekyo bakutugga emigwa gyembuzi.\nKyanakku nnyo abantu okulinda kati ngensi eri kumaviivi nebalyooka abatono ennyo basobola okuzibuka amaaso, era mpozzi lwakuba bino byonna bisangibwa mu Buganda osanga singa Gavumenti yali efuga ngesinziira mumawanga malala teyandituuse kussa lyelimu kati, kuba aba mawanga amalala bo bwebalaba ekisobye ewaabwe nga mafumu ne mbukuuli byavuddeyo dda.\nOkumanya bano abasajja bajja nobujoozi osobola otya obutasasula muntu okumala ebbanga eddene ate noyongerezaako nti omugobye ,kati ye akuddemu ki nti kale kangende nessente zenkubanja nzikusonyiye.\nOkwo sikujooga kuweeweta mpisi kkundi\nNovember 10, 2008 at 8:55 am #20372\nOmuzungu azzeemu okugoba ab’e Kimenyedde ku bibanja\nBya Steven Musoke\nOMUZUNGU azzeemu okujojobya abatuuze b’ebyalo Kawongo ne Mayangayanga e Mukono bw’abawadde ebiragiro obutaddayo kusaalimbira mu bibanja bye yabagobamu.\nOmuzungu Fritz Plattner y’omu ku bannannyini kkampuni eyitibwa Tree Shed Organic Farm abaagula ettaka mu kifo kino ne baleeta ttulakita n’esaanyaawo amaka 20 n’ennimiro z’abatuuze.\nWabula ensonga abakulembeze ba disitulikiti abaakulemberwa Ssentebe Francis Lukooya baaziyingiramu Omuzungu ne banne na babalagira okuyimiriza emirimu okutuusa nga kkooti esazeewo n’abatuuze ne babasaba okubeera abakkakkamu.\nAbatuuze babadde bakyalinda bya kkooti ate Fritz ku Mmande ewedde n’addamu okusaawa ebibanja by’abantu nga bw’asimbamu emiti ate n’abawa n’ekiragiro obutasumbuwa bakozi be nga bakola n’alabula okufiira ku muntu anaanyooma ebiragiro bye.\nAkulira ebyokwerinda ku lukiiko lwa LC2, Charles Kakembo agamba nti ebintu bibasobedde ne batuuka okwebuuza Omuzungu ono gy’aggya amaanyi okukola ebintu nga bino nga tawulirizza wadde abakulembeze b’ekitundu.\n“Poliisi n’abakulu abalala mu disitulikiti baatutuuza ne basaba abatuuze obutakola ffujjo ne balagira Omuzungu alindeko okusaanyawo ebibanja byaffe okutuusa ng’omusango gusaliddwa mu kkooti. Twewuunya kuba tukubidde DPC Christopher Baheganare essimu tafuddeyo,” bwe yagambye.\nNnamwandu Scovia Nakafeero gwe baakoonera ennyumba yagambye nti ebintu bimusobedde, asula mu kifulukwa n’abaana mwenda n’ensimbi ezibatwala mu ssomero tazirina kuba emmwaanyi mwe yali aggya ensimbi Omuzungu yazisenda.\nRose Nansubuga agamba nti, Omuzungu yasibisizza bba Emmanuel Ofumbi ku poliisi y’e Naggalama ng’agamba nti amutaataaganya ng’akolera emirimu ku kibanja kye.\nHenry Mpalampa, Adam Boogere, Issa Kikungwe ne Fredrick Kaggwa bagamba nti abakulembeze mu kitundu teba-bayambye ng’Omuzungu abagoba.\nWabula Omuzungu ono gwe nnasanze ng’asaawa yagambye nti yafunye obukuumi okuva mu gavumenti eyamukkirizza okukolera emirimu ku bibanja by’abatuuze wadde nga kkooti tennasalawo ggoye ku nkaayana zino.\nOmubaka waabwe mu palamenti, Joseph Mugambe yategeezezza nti ensonga naye abatuuze baazimutegeerezza ku ssimu wadde ng’abadde alinda kkooti esalewo.\nSsentebe w’eggombolola y’e Kimenyedde, Charles Miiro yagambye nti abatuuze oba baagala bagende waggulu kuba ye ensonga zaamusukka ate ziri na mu kkooti.\nPublished on: Sunday, 9th November, 2008 bukedde\nNovember 10, 2008 at 4:37 pm #20374\nABAGANDA ABATEMYAKO MWAGALA WA MBAZZI?\nNovember 11, 2008 at 4:23 am #20378\nOno omuzungu lwaaki tagenda nasenda Mbarara mbadde kati yeeri enkulakulanya natulekera Buganda gwaate baabo abamuwa obukuumi bava waggulu lwaaki tebamulagirira mu West asende ku beeyo ye oyo omuzungu ava mu nsi ki eyo gyasobola okukolera elyo effujjo nebamuleka.\nNovember 11, 2008 at 12:48 pm #20388\nAgoba musajja mune alekamu ezikuzza. Bwotunde ebibbe, nga negwobiguza akimanyi, manya nti mubbi munno. Era talina budde mu kukweyambula, nasala eddiiro. Obwenkanya bwebunadda e Buganda, aba Westerner abatunda ettaka bajja kusasula neryaabwe.\nNovember 20, 2008 at 11:52 am #20552\nCharles Peter Mayiga Tells Baganda to Abandon Cowardice on Kingdom Issues\nNamubiru Juliet Buganda Government’s official website reports that:\nThe minister for Information, Lukiiko and Cabinet Affairs in Buganda Government, Charles Peter Mayiga has urged people in Buganda to stop being cowards when it comes to issues concerning Buganda Kingdom.\nThe minister who was attending a Sunday service at Kitende Church of Uganda appealed to people to always come out openly to support Buganda’s developmental issues in order for the Kingdom to achieve its intended goals and objectives instead of shying away whenever Buganda is mentioned.\nMayiga also called on to people to work very hard in order to earn a living for their families which will lead to a stable and successful Buganda Kingdom.\nThe service was also dedicated to the life the late Kiberu Christopher who worked so hard for the church.\nNovember 20, 2008 at 5:05 pm #20558\nEno gavument ya M7 kyekoze abantu olwokuba ye atya okwogera gyeyava kyaava ateekawo embeera mu bantu Abaganda obutasobola kutambula nga begolodde nokweyogerera ku bibaluma kwe kuleeta ba butayimbwa squad kasita bamanya ani ayogera ku Buganda nga bamuteega oba basooka kumuwereza bakazi baabwe abo mu West basooke bamubege kati babutayimbwa squad nga bamanya gyanyweera oba gyayita nga bamuteega nga bamukuba akatayimbwa .\nNaye ekyo nebwebanakikola Million za Baganda abali ebweeru bebasiinga obuungi ate kati ebikolobero byonna bibunyisibwa munsi yonna nolweekyo kati tewakyaali bwekwekero bwaaba\nnga Mbabaazi bwaliko ebiwandiiko byakumidde ebweeru ku M7 bya kozesa oku mu blackmailing-a, mukimanye nti ffe abali ebweeru tubalinako kitabo .\nNolweekyo ne bwemunatulugunya abali eyo okubasirisa okwogerera Obwakabaka bwaabwe , Mukimanye buli kyemukola kati kibuna ensi yonna kali akasaawa akavannyuma kasita katuuka teri agenda kusigala ne babutayimbwa bammwe bonna bamanyiddwa kuba mujjukire buli omu asobola okusasula nafuna kyayagala mujjukire nti bonna bemukozesa okutta abantu nabuli bikolobero byonna babalya ebiri muluzise ne mululime mubasasula nabo basasulwa kubifulumya . Mmwe temutulanga nemwebuuza bimanyika bitya ebweeru . luno lutalo lwabya nfuna.\nNovember 20, 2008 at 8:59 pm #20566\nThe harder the task the greater the truimph. Bwetunejja omugwa guno mu bulago, Abaganda tujja kufuula amazima agakasandali ennyo munsi yonna. Ate nga ekyo kye kifo kya mazima ekituufu. Mujje tukwatire wamu, tujja kukiyitako.\nNovember 21, 2008 at 2:08 am #20573\nAba Nkobazambogo baweze ku ttaka\nSSENTEBE w’ekibiina kya Baganda Nkobazambogo mu Uganda, Elijah Kyobe agambye tebagenda kwabulira Kabaka ku nsonga z’ettaka n’okukuuma obuwangwa.\nBino yabyogedde asisinkanye akakiiko akakulembeze aka Bazambogo mu Uganda ku Klezia ya Yezu Kabaka mu Kampala wiiki ewedde.\nYagasseeko nti Buganda eyimirirawo ku byabuwangwa, ttaka na Kabaka ng’akuumibwa bulungi mu kitiibwa.\nYavumiridde Gavumenti ya wakati okulemesa Kabaka okulambula amasaza ge n’agamba nti kikolwa ekivvoola Obwakabaka.\nKyobe yagambye nti abawakanya enteekateeka za Buganda bakola kikyamu kuba ziganyula ab’amawanga gonna awatali asosolwa.\nYakuutidde Bannazambogo okwenyigira mu mirimu egiyamba Buganda nga bulungibwansi ku byalo ne mu lubiri lwa Kabaka.\nNovember 21, 2008 at 2:24 pm #20589\nMulwanyise obutabanguko mu maka — Makubuya\nSSAABAWOLEREZA wa gavumenti y’e Mmengo, Apollo Makubuya agambye nti emize emibi egiri mu bantu ng’okulwana, okuvuma n’okuyomba ebitatadde giva mu maka gye bakulira.\n“Obutabanguko mu maka buleetebwa abantu bennyini abandireesesmu emirembe. N’olwekyo tulina okusooka okuzza emirembe mu maka, tudde ku byalo, emiruka, amago-mbolola, amasaza olwo tudde ku ggwanga lyaffe,” Makubuya bwe yagambye.\nByabadde mu bubaka bwe yatisse minisita omubeezi ow’ebyama-wulire, Medard Lubega Sseggona eyamukiiki-ridde ku mukolo Mme-ngo ng’eyita mu Mini-situle y’abakyala ne Bulungibwansi kwe ya-tongolezza kaweefube w’okulwanyisa obutabanguko mu maka ogwabadde mu Bula-nge Plaza wiiki ewedde.\nNovember 21, 2008 at 3:02 pm #20594\nCanon Henry Ntulume from Nateete also appealed to the Christians to make choice in what they do, to identify good priorities and to pay school fees for their children to make them better citizens in the future who will promote Buganda Kingdom.\nNovember 25, 2008 at 5:29 am #20641\nOMUBAKA avudde mu mbeera n’alumba Poliisi kwe yeekalakaasirizza ng’agamba nti akooye abantu abazinda abatuuze mu kitundu kye ne babasengula amatumbi budde.\nSsebuliba Mutumba akiikirira abantu ba Kawempe South ye yalumbye abaserikale ku Poliisi y’e Wandegeya ng’agamba nti beesuulirayo gwa nnagamba ng’abantu basengulwa e Makerere ne Wandegeya mu matumbi budde.\n“Waliwo ebintu bye tutagenda kugumiikiriza. Poliisi eri wano esirise abantu mu Mukwenda Zooni e Makerere n’ebitundu ebirala basengulwa ekiro. Bagamba nti ababasengula bayambibwako Poliisi ekintu ekikyamu,” Ssebuliba bwe yategeezezza.\nYagambye nti agenda kutwala ensonga eno mu palamenti eyogerweko.\nSsebuliba eyatuuse ku Poliisi ku ssaawa nga 1:00 ez’oku makya yasoose kwambalira baserikale be yasanzeewo ng’ababuuza lwaki tebakuuma bantu n’ebintu byabwe wamu n’ensonga evaako abasengula abantu okutandika okubasengulanga ekiro nga beebase.\nAbaserikale ba Poliisi baagezezzaako okumukakkanya kyokka n’akalambira nti tava ku Poliisi eno nga tamaze kulaba abakulira.\n“Lwaki asengula abantu ajja kiro, ye abaffe,abamukuuma nga balina emmundu abaggyawa? Ssebuliba bwe yeebuuzizza.\nOluvannyuma akulira Poliisi y’e Wandegeya Philips Acaye bwe yazze n’amukakkanya nga bw’amutegeeza nga bw’agenda okunoonyereza ku bikolwa bino.\nPublished on: Monday, 24th November, 2008


Bukedde Online - Ebya Kawees tebinnaggwa; Scotland yard esunsudde ba mbega kabiriiti\nAgambibwa okutta mulamu we n'amusuula mu...\nEbya Kaweesi tebinnaggwa; Scotland yard esunsudde ba mbega kabiriiti\nBAMBEGA ba Bungereza aba Scotland Yard basunsudde ttiimu y’abakessi abakugu okuzuula obujulizi bwonna obubadde bwakwekebwa ku batta Kaweesi. Ttiimu eno bagitaddemu abakugu abazze banoonyereza ku misango emizibu naddala egyalema, ne bagitereeza era n’abatemu ne bakwatibwa.\nKino kyongedde essuubi nti n’omusango gw’okutemula AIGP Andrew Felix Kaweesi bagenda kutaganjula batuuke mu buli kasonda era omutemu ayanikibwe ensi emumanye. Scotland Yard okuyingira mu nsonga z’okutemula Kaweesi kiddiridde olukiiko lw’ebyokwerinda olw’oku ntikko olukulirwa Pulezidenti Museveni okusalawo okuleeta ekitongole kya Bungereza kino ekikessi okuyambako okuzuula abatta Kaweesi.\nKaweesi yattibwa March 17, 2017 nga yaakava ewuwe e Kulambiro ku makya, ng’agenda Mukono. Yattibwa ne ddereeva we Godfrey Mambewa n’omukuumi we Kenneth Erau. Olukiiko lw’ebyokwerinda okusalawo okuleeta abakessi bano kyaddiridde lipooti ezaakolebwa ebitongole bya wano ebyokwerinda okuli CMI ne ISO kyokka abeebitongole ebirala ne bazikubamu ebituli.\nEbimu ku bituli ebyali mu lipoota eyakolebwa ke katambi akagambibwa okubaamu eddoboozi erigambibwa nti lya Genero (amannya galekeddwa) ng’ayogera n’agambibwa okuba Herbert Muhangi eyali akulira Flying Squad. Mu ddoboozi lino, aba ISO bagamba nti Genero yali yali abuuza Muhangi nti; “Kaweesi afudde?” nti era Muhangi n’amuddamu nti, “Yee, kiwedde..” Kino abooludda lw’abaakwatibwa baakikubamu ebituli nga bagamba nti amaloboozi magatte era akakiiko akassibwawo okwekenneenya obujulizi nako ne kasoberwa ne kalaga nti weetaagisaawo abakugu okuddamu okwekenneenya amaloboozi ago okuzuula oba gaagattibwa oba matuufu.\nTtiimu ya bambega eyasunsuddwa eriko abaakuguka mu by’amaloboozi era bagenda kujja n’ebyuma okuli ekirina tekinologiya mwe bateeka eddoboozi ekyuma ne kikakasa nti ddala lya muntu oyo gwe banoonyerezaako. Era mu bukugu bwa Scortland Yard, basobola okuzuula ekiseera eddoboozi we lyakwatirwa ku katambi.\nMu bimu by’esuubira okumalawo bye birowoozo ebiri mu Bannayuganda abamu abagamba nti eyakola olukwe lw’okutemula Kaweesi amanyiddwa wabula abikkirirwa ate abalala bagamba nti wadde abateeberezebwa bayinza okuba nga be batuufu wabula obujulizi bwavulugibwa nnyo era ekitongole nga Scotland Yard kye kiyinza okuzuula ebyakukulirwa ne babikozesa ne mu kuvunaana abagambibwa okwenyigira mu butemu. Ekimu ku byesigamwako okuleeta Scotland Yard kwe kwemulugunya abamu ku boofiisa abaakwatibwa kwe baawaayo nga bagamba nti aba ISO ababanoonyerezaako, baludde nga tebakolagana nabo era babalinako akakuku.\nEkirala abamu ku baakwatibwa baatuusa okwemulugunya kwabwe ewa Pulezidenti nga baagala bayimbulwe kubanga basibiddwa ebbanga ddene nga tebatwalibwa mu kkooti, kyokka ng’ate n’oludda lwa ISO ne CMI nga kino bakiwakanya nga bagamba nti kigenda kwongera kubayamba kusaanyaawo n’obujulizi obulala obubadde bwasigalawo ku kutta Kaweesi.\nNg’oggyeeko ekya famire ya Kaweesi nayo eyagala okufuna obwenkanya ku muntu waayo eyattibwa omwaka mulamba n’ekitundu emabega kyokka ng’omutemu tannakolebwako; eky’okutya omusango guno okwabuluzaamu ebitongole ebikuumaddembe nayo yabadde nsonga ndala gye beesigamyeko okusalawo okutumya Scotland Yard enjuyi zombi gye bakkiririzaamu nti yaakuwa ebituufu ku batta Kaweesi n’ebigendererwa byabwe. Olw’obukulu bw’ensonga eno, akulira Scotland Yard omukyala Cressida Dick yasazeewo okulonda ttiimu kabiriiti eya bambega abakugu ennyo abatalemererwa. Mu gimu ku misango egyali gitakuza Abangereza emitwe kyokka Scotland Yard n’egisensula mulimu n’egikwata ku batujju. Ogumu ku misango gye baakolako n’obumalirivu gwatandikira ku ngalo ya musajja eyasangibwa embwa mu bitundu by’e Woburn.\nEngalo eno yali mu dduuka kyokka tebaasangawo kitundu kya mubiri kirala. Bino byaliwo mu nga December 4, 2010. Okunoonyereza okwakulirwamu mbega Tom Boon kwazuula nti engalo eyo yakutuka ku mutujju Hasib Hussain eyakulira abaatega bbomu nga July 25, 2007 mu kitundu ky’e Aldgate ne zitta abantu 52. Engalo eno baagisanga yakala dda, kyokka Tom Boon ng’ali ne banne baakozesa tekinologiya okuzuula eyali nannyini ngalo eyo era ne bamuzuula.\nOmusango omulala ogufaananako ogwo gwe baakolako gwatandikira ku kuzuula ebitundu by’omubiri gw’omwana omulenzi ng’ateeberezebwa okubeera wakati w’emyaka ena n’omusanvu. Tebaalina waakutandikira ng’omwana yali Muddugavu kyokka ng’ebitundu by’omubiri biri mu London.\nKyateeberezebwa nti omwana baali bamusaddaase ku mugga River Thames mu London ne bakozesa abukugu okumanya omwana gy’ava. Aba Scotland Yard baabayingiza mu musango ne banoonyereza era ne bazuula nti omwana yali ava Nigeria mu Afrika.\nBaakizuula nti omwana baamusalako omutwe nga mulamu. Baazuula nga nnyina w’omwana yamukukusa n’amuyingiza Scotland era ne bafuna obujulizi obulaga nti maama yali mu lukwe.\nOmusajja eyasalako omwana ono omutwe, naye aba Scotland Yard baamuzuula. Mu misango emirala gye batagguludde kuliko ogwa munnamawulire wa BBC, Jill Dando bwe baamukuba amasasi emisana ttuku mu 1999. Scotland Yard yakozesa abamu ku bakugu baayo mu bukessi ne bazuula abatemu abaali babuzeewo nga n’obujulizi babutaataaganyizza bwonna.\nBaakizuula nti omutemu yasindikibwa bayeekera b’e Serbia okwesasuza ku munnamawulire ono eyali abakolokota ennyo. Mu 2008 aba Scotland Yard baazuula abatemu abatta abayizi babiri Laurent Bonomo ne Gabriel Ferez ab’emyaka 23 abaali bagenze e Bungereza okusoma.\nBaabayingiza ebisulo ne babafumita ebiso emirundi egisukka mu 200 ne babatta era guno gwe gumu ku misango egyali emizibu kubanga tegwaliko bajulizi naye tekinologiya gwe baakozesa ye yaggyayo obujulizi bwonna era tekinologiya oyo y’omu ku gwe bagenda okukozesa mu musango gwa Kaweesi.


AUDIO! Abalwadde ba Covid-19 batidde okubatwala mu Kalantini, badduse ne bekweka mu bantu – The Bridge Uganda\nAbali ku ddimu ly’okulwanyisa Covid-19 mu disitulikiti y’e Mukono bali ku muyiggo okunoonya abantu 3 abakebeddwa nga balina Covid-19 kyokka nga bekwese mu kiseera kino.\nAbanoonyezebwa kigambibwa batuuze mu bitundu bye Seeta, Tawuni Kanso y’e Katosi ssaako ne ggoombolola y’e Mukono.\nOkusinzira ku ssentebe w’akakiiko akali ku ddimu ly’okulwanyisa Covid-19 mu disitulikiti y’e Mukono, RDC Fred Bamwine, abalwadde abanoonyezebwa bawaddeyo ennamba z’essimu enfu nga bagibwako ‘Sampo’, ekikaluubirizza omulimu gw’okubazuula.\nRDC Bamwine agamba nti Mukono, yakafuna abantu 5 abalwadde 5, omu yafunika mu Gwokutaano ate ku 4 abazuuliddwa, 1 basobodde okumuzuula, 3 bakyabuze, ekyongedde okutiisa abatuuze, nti obulabe bwolekedde mu kitundu kyabwe.\nAte akulira eby’obulamu mu disitulikiti y’e Mukono Dr.Stephen Mulindwa agamba nti okuva sabiti ewedde, bali mu kunoonya balwadde abo, wabula bakyabuze.\nDr. Mulindwa agamba nti bagenda kutandiika enkola ey’okuggyako abantu ebikwata ku ndaga muntu zaabwe n’okubakuba ebifaananyi, kiyambeko okubazuula amangu, okubaggya mu bantu, okutangira Covid, okusasaana.


Bukedde Online - Abasawo bye bazudde ku bulwadde bwa Lukwago\nMuseveni asuubizza okuwa abavubuka obukadd...\nABASAWO bakola ekisoboka okutaasa Loodi-Meeya Ssaalongo Erias Lukwago eyalumbiddwa obulwadde bwa ‘Acute Anaphylaxis’ obwamutwazizza e Nairobi. ‘Acute Anaphylaxis’ bulwadde bwa mutawaana obuleetera omuntu alagye (allergy) n’okukolola ng’omulwadde w’akafuba.\nLukwago mu ddwaaliro.\nABASAWO bakola ekisoboka okutaasa Loodi-Meeya Ssaalongo Erias Lukwago eyalumbiddwa obulwadde bwa ‘Acute Anaphylaxis' obwamutwazizza e Nairobi. ‘Acute Anaphylaxis' bulwadde bwa mutawaana obuleetera omuntu alagye (allergy) n'okukolola ng'omulwadde w'akafuba.\nEbiseera ebimu bugonza omulwadde, buvaako okusesema n'okukolola omusaayi. Bukubya entunnunsi ne puleesa okukka wansi. Bukaluubiriza omulwadde okwogera, okumira n'okussa. Bufuukuula olususu ne buleeta ebirogologo n'okusiiyibwa. Lukwago yatwaliddwa mu Aghakan Hospital ku Lwokubiri ekiro. Yawerekeddwaako mukyala we Nnaalongo.\nEGGULO YASIIBYE MU BYUMA NGA BAMWEKEBEJJA Amaze emyezi ebiri ng'alumizibwa obulwadde buno. Ku Lwomukaaga bwamulumbye ng'ali ewuwe e Lubaga mu Bulwa Zooni. Baamututte mu ddwaaliro e Lubaga n'afuna obujjanjabi. Yazziddwa eka n'ayongera okuba obubi ku Ssande olwo abasawo be okuva e Lubaga ne basemba ayongerweyo e Nairobi. Baasoose kumukebera corona nga talina.\nKu Lwokubiri n'alyoka agenda e Nairobi. Lukwago emirundi mingi Abasawo bye bazudde ku bulwadde bwa Lukwago abadde ayisibwa bubi obulwadde buno nga bumulumbye. Kigambibwa nti olumu abadde akyaza abagenyi n'alemererwa okwogera nabo.\nOlumu lwamukuba mu ofiisi ku City Hall ne bamutwala mu ddwaaliro ng'ali bubi. Ate ku mukolo gw'okusiima emirimu n'okusabira Alhajj Nasser Ntege Sebaggala ogwali ku City Hall, Lukwago bwe yamala okwogera n'alumbibwa obulwadde n'ayisibwa bubi.\nOmumyuka wa Loodi -Meeya, Doreen Nyanjura yafulumizza ekiwandiiko eggulo n'ategeeza nti omuloodi alumizibwa obulwadde bwa ‘Acute Anaphylaxis'. Yatwaliddwa e Nairobi okwongera okwekebejjebwa. Kyokka tali bubi nnyo era yagenze yeetambuza, ayogera bulungi era baabadde bawuliziganya.\nOmusawo omukugu Dr. Mayambala Kiwanuka annyonnyola nti ‘Acute Anaphylaxis' bubonero obutera okuva ku bulwadde obulala okugeza omusujja gw'enkaka, Corona oba lubyamira n'okunafuwa kw'egimu ku misuwa egitambuza omusaayi okugutwala ku mutima. Yategeezezza nti okuzuula obulwadde kyetaagisa obukugu era emirundi egisinga omulwadde assibwa mu byuma mu kifo awajjanjabirwa abayi ekya Intensive Care Unit (ICU).\nAte KIZITO MUSOKE agamba nti, Dr. Musa Nkalubo omusawo w'e Mulago era nnannyini Your Clinic ku Mwanga II Road yagambye nti obulwadde buno buva ku mubiri ‘kufuna ntondo' oluvannyuma lw'okufuna ebirungo ebitakwataganye mu mubiri. Kino kisobola okuva ku bintu ebiwerako ng'okulumwa ekiwuka ng'enjuki, okumira eddagala ekyamu oba okulya ekintu omubiri gwe kitayagala.\nMu mbeera eya bulijjo omubiri bwe gufuna ekintu kye gutaagadde gusobola okufuna ebirogologo, okusiiyibwa, okuwulira ng'amaggwa agakufumita mu mubiri oba okubabuka emimwa. Kyokka ekyenjawulo ku bulwadde buno okukosebwa kubeera munda mu misuwa.\nObumu ku bubonero bw'obulwadde mulimu; okuwulira ebbugumu mu mubiri kyokka nga toyokya, osobola okufuna okwesika nga tewali mbeera ekireese, oyinza okuwulira omutima nga gwewuuba, amaaso gakyuka, emmeeme esinduukirira, enkuba y'entunnunsi ekendeera, okufuna embiro, okuzimba obulago n'okulemererwa okwogera. Abasawo babeera n'eddagala erisoboka okukkakkanya obulwadde.


Bukedde Online - Ab'e Kalule Luweero bakubiriziddwa obutalinda Gavumenti mu buli kimu\nAbakristu bakubiriziddwa okukulembeza Katonda mu buli kyebakola\nAdded 1st July 2019\nSteven Biyinzika owa Steven Biyinzika Foundation ng'akulembeddemu abatuuze okukola bulungibwansi e Kalule Luwero\nABATUUZE b'e Kalule mu Luweero bakubiriziddwa okuddamu okwettanira enkola ya bulungibwansi mu bitundu byabwe.\nBino byayogeddwa Steven Biyinzika owa Steven Biyinzika Foundation mu kuyiwa ettaka okuziba ebinnya mu tawuni y'e Kalule, nga bino bibadde biregamamu amazzi ne galeeta obucaafu mu kifo naddala we basiikira capati, chipusi, saluuni ne bizinensi endala.\nBiyinzika Owensonga yabakubirizza obutalindanga gavumenti kubakolera buli kimu n'abasaba okulondanga abakulembeze abalina obusobozi okutuusa eddoboozi obutereevu mu be kikwatako mu govt okubakolera ku bibaluma ate abalina omutima ogukolera awamu n'abalala okweggya mu mbeera embi.\nSsentebe w'Omuluka gw'e Kalule, Yahaya Kizito ng'ali wamu n'owa LC 1 mu tawuni y'e Kalule, Ronald Ssentalo ssaako Abdallah Zziwa ow'ekibiina ekiyambako ku kulabirira abantu abalina obukosefukosefu (NYIMUPHAS) baasiimye Biyinzika olw'omutima guno ne beeyama okutambulira awamu n'abakulembeze ababayamba okugonjoola ebyetaago by'ekitundu\nSteven Biyinzika Foundation\nSouth Afrika ezudde bwino omupya ku Ssemwanga- Bakambuwadde!\nEngeri Semwanga gy'abadde akolamu ssente\nZari atunze ebya Ssemwanga ssezaala n'atabuka


Poliisi eggalidde eyaggyeemu ow'emyaka 17 olubuto\nPOLIISI ekutte omusawo eyaggyeemu ow'emyaka 17 olubuto n'asaba abasirikale batuule bateese.\nJuscent Namugumya 29 omutuuze mu Ssebina zooni mwalina akalwaliro akatunda eddagala (Drug Shop) yakwatiddwa poliisi y'oku kaleerwe oluvannyumwa lwa Faridah Rukundo 17 okumulumirizza nga bwe yamuwadde obukerenda obuggyamu olubuto kyokka bwe yabumize embeera n'emutabukako ekyamuwalirizza ensonga okuzitwala mu boobuyinza.\nAkalwaliro mwe baggyiramu Rukundo olubuto\nRukundo yategeezezza yava Gulu okujja e Kampala gye yafunira omuvubuka gw'amaanyiko erya Gerald ng'ono olwakitegedde nti afunye olubuto n'amuddukako ekyamuwalirizza okuluggyamu nga talina gy'agenda kujja buyambi.\nYagasseeko nti yagenze ew'omusawo Namugumya n'amusaba 40,000/- n'amuwa obukerenda n'amulagira abuteeke wansi w'olulimi obulala mu bitundu bye eby'ekyama .\nNamugumya yasoose n'akirizza omusango n'asaba bamusonyiwe wabula oluvannyuma yagambye nti omuwala yagenze ku ddwaliro lye ng'amaze okuggyamu olubuto n'amusaba 40,000/ ez'obukerenda obuziyiza omusaayi era n'amugattirako n'eddagala eddala.\nOmusawo Namugumya ku kkono eyakwatiddwa\nNamugumya yagambye nti obusawo abumazeemu emyaka 5 ng'ali ku ddaala lya Emlred nga yali akolera ku Pharmacy e Mbikko gye baamuwa oluwummula okugenda okuzaala kyokka okunoonyerezza kwa poliisi kwazudde ng'eddwaliro lya Namugumya teriri mu mateeka era omusango guli ku fayiro nnamba SD REF:33/24/06/2020\nIsma Nsanja omumyuka wa ssentebe mu Ssebina zooni yategeezezza nti bwe yafunye okwemulugunya okuva ewa Asiimwe ensonga baabadde balina okuzitwala ku poliisi kuba yabadde mu mbeera mbi , yasabye abawala okukomya okufuna embuto mu basajja be balaba nti tebalina buvunaanyizibwa okusinga okumala okufuna embuto ne baziggyamu .\nPaul Kibuuka akulira ebyokwerinda mu muluka gwa Makerere III yategeezezza nti bazze bazuula abaana abaggyiddwamu nga basuuliddwa mu myala we yasabidde abalina amalwaliro abakola ekikolwa eky'okuggyamu embuto okukikomya kuba tebalina njawulo n'abatemu, yagasseeko nti Namugumya yadde yabadde yeegaana Asiimwe yabadde amulumirizza nti ye yamuwadde obukerenda obuluggyamu.\nOluvannyuma ab'enganda za Namugumya baasabye poliisi esonyiwe omuntu waabwe ne bakkirizza okujjanjaba omuwala okutuusa lwa n'awona kyokka poliisi yabategeezezza nti kino tekiggyawo omusango.\nEbbaluwa Rukundo kwe yanywera eddagala


Bukedde Online - Owa Mobile Money bamusse mu ntiisa-bamusaze bulago nga mbuzi.\nEngeri abalamuzi n'abawaabi ba Gavumenti g...\nPoliisi ng'eggyawo omulambo gw'awa Mobile Money eyattiddwa\nNg'eggwanga likyagenda mu maaso n'okufuna ettemu naddala erikolebwa ku bakozi ba ‘Mobile Money' nga battibwa mu ngeri ey'entiisa, ekyalo Kapeke mu ggombolola y'e Nama mu disitulikiti y'e Mukono kyaguddemu entiisa abatuuze bwe baakedde okugwa ku mulambo gw'omukozi mu dduuka lya ‘mobile money' nga yattiddwa mu bukambwe obw'ekitalo.\nAmyuka omwogezi wa poliisi mu kitundu kya Kampala n'emiriraano, Luke Owoyesigyire yategeezezza nti omugenzi y'abadde Rebecca Namuganyi (25) ng'abadde akola mu dduuka lya Winifred Nakanjakko.\nOwoyesigyire yagambye nti poliisi yayitiddwa ku Lwokubiri ku makya ng'abatuuze bagitegeeza nga bwe waabaddewo omuntu eyabadde atemuddwa ng'okutuukayo baasanze nga Namuganyi yattiddwa abantu abatannamanyika mu kiro ekyakeesezza ku Lwokubiri. Agambye nti bagguddewo omusango gw'obutemu ku ffayiro nnamba SD09/09/07/2019 ng'omuyiggo gw'abaakoze ettemu lino bwe gugenda mu maaso.\nOkusinziira ku ssentebe w'ekyalo, Godfrey Nkumbi, yategeezezza nti Namuganyi yazuuliddwa baliraanwabe abaakedde ku makya nga balaba taggulawo bwe baagezezzaako okuyita nga tebawulirayo kanyego.\nNkumbi yagambye nti bano bakungaanye okugenda ku luggi olw'emmanju baagenze okulaba nga terwaggaliddwa kwe kugezaako okulingiza nga bamulengera yeebase ku buliri abikkiddwa bulangiti naye nga teyenyeeya.\nYannyonnyodde nti bano bwe baayingidde okwetegereza kwe kusanga nga yattiddwa n'ateekebwa ku kitanda ne bamubikka olwo abazigu ne babulawo.\n"Yattiddwa mu bukambwe obw'ekitalo kuba yasaliddwa obulago emimiro ne bagikutula n'ensingo n'ebulako katono okukutuka! Embeera eno etukubye entiisa yamaanyi kuba kibadde tekibeerangako ku kitundu kyaffe," Nkumbi bwe yannyonnyodde.\nJoan Nabukenya nga ye muliraanwa w'omuzigo omugenzi mw'abadde akolera n'okusula yategeezezza nti bwe zaaweze ssaawa ssatu ez'okumakya kwe kulaba ng'ono taggulawo n'agezaako okukonkona naye ng'era teri kivaayo olwo n'asalawo okuyita banne.\nNabukenya yategeezezza nti wano we baalabidde oluggi lw'emmanju nga luggule omu ku bbo n'amulisa munda ne ttooki y'essimu n'alaba ng'ali ku kitanda yeebase abikkiddwa bulangiti naye ate bwe baagenze okumukwatako nga mufu yattiddwa mu kitaba ky'omusaanyi nga mwe baamuzazise.\nYategeezezza nti wano baakubidde poliisi y'e Mbalala nayo eyatuuse kyokka n'etegeeza ku bakama baayo okuva ku kitebe kya poliisi mu divizoni y'e Mukono abazze ne bateeka omulambo ku kabangali ne gutwalibwa mu ggwanika ly'eddwaliro e Mulago okwongera okwekebejjebwa.\nDickson Mutiibwa Nkajja nga ye kkansala w'ekitundu kino yategeezezza nti abatuuze ababeera mu kitundu ekyo ku Mmande baalaba omuwala ono ng'ali mu dduuka n'omuvubuka gwe bataategeera mannya era nga yali tamanyise ku kitundu nga bateebereza nti yandiba nga ye yakoze ettemu lino n'abulawo n'ensimbi.\nMutiibwa yagambye nti kyandiba ng'omuvubuka ono yabadde muganzi w'omuwala nga wabula bwe yamulabye n'ensimbi olwo kwe kumwefuulira n'amutta ye n'adduka ne ssente.\nMu nnyumba poliisi yasanzeemu amacupa g'omwenge n'enkoko bano gye baabadde balyako n'okunywa ng'ettemu terinabeerawo.\nAkulira bambega ba poliisi mu divizoni ya poliisi ey'e Mukono Catherine Tesiima yatuuse mu kifo kino ne basajjabe ne beekebejja ekitundu ne babaako bye baafunye ebigenda okubayamba mu kunoonyereza ku musango guno.\nAbatuuze baategeezezza nti ekitundu tekibaddeeko nnyo butemu okuleka obubbi bw'ebisolo nga ne mu kiro kye kimu waliwo ente y'omutuuze eyabbiddwa ne bagibaaga ne balekawo ebigere, eddiba n'omutwe olwo ennyama ne bagenda nayo.\nAkulira kabangali za poliisi ezirawuna ku nguudo zi mwasanjala, Samuel Bamuzibire mu kwogerako eri abatuuze yategeezezza nti omuze oguli ku kitundu kino ogukyasinze okubakola obubi bwe butamiivu ng'abantu babeera mu kunywa mwenge okuva obudde lwe bukya okutuuka ekiro.\nMu dduuka lya Mobile Money mwennyini mubadde mutundibwamu eby'okunywa eby'enjawulo omuli n'omwenge ng'ate lino liri mu katawuni mwenyini.\nBamuzibire yasabye abakulembeze b'ekyalo okufaayo okumanya ebantu ababeera ku kyalo kino n'agamba nti yabadde akitegeddeko ng'omuwala ono bwe yabadde yaakagenda mu kitundu kino okumala wiiki nga 2 zokka ng'era abantu abasinga babadde tebamumanyi nga n'ewa ssentebe w'ekyalo teyayanjulibwayo.\nMary Wanyana maama w'omugenzi omuto yagambye nti naye yakedde kufuna mawulire ga kufa kwa muwalawe n'adduka okutuuka gye baabadde bamugambye nga ddala kituufu yatemuddwa.\nWanyana yagambye nti omugenzi agenda kuziikibwa ku Kyalo Matale mu disitulikiti y'e Buikwe ewali ebijja bya bajjajjaabe.\nEddwaliro ly'e Mukono lyakasindika 13 e Mulago abateeberezebwaokuba ne Coronavirus


Bukedde Online - Bobi Wine asisinkanye Nambooze n'abavubuka abateekateeka okwesimbawo\nAtundidde nnyina mu nnyumba n'amulagira ok...\nRobert Kyagulanyi Ssentamu amanyiddwa nga Bobi Wine yasiisidde ne Nambooze mu kafubo akakulungudde edssaawa eziwera era ne katuuka okuggwa ng’obudde buzibye.\nKyagulanyi yasisinkanye Nambooze mu makaage agasangibwa mu Njogezi mu kibuga ky'e Mukono ku Lwokubiri n'afuna omukisa okwogerako n'abavubuka bonna abali wansi w'ekisinde kya People Power n'ekibiina kya National Unity Platform (NUP) nga beegwanyisa ebifo eby'enjawulo eby'obukulembeze mu kulonda kwa bonna okubindabinda okw'okubeerawo ku ntandikwa y'omwaka 2021.\nWabula wadde Kyagulanyi yagenze ewa Nambooze mu ngeri ya nkukutu, amawulire bwe gaagudde mu matu g'abavuzi ba bodaboda nti yabadde atuuse ew'omubaka ne bazisamba ne boolekera ekyatemezza ku poliisi olwo n'ezambalira ku migongo n'ebalumba ne bubeefuka.\nBano poliisi yabakubyemu omukka ogubalagala n'ebatwala nga tebalinnya olwo n'egezaako okuyingira ewa Nambooze ekwate Kyagulanyi.\nAbapoliisi abaakulembeddwa akulira poliisi y'e Mukono, Ismail Kifudde baamenye ekikomera kya Nambooze ne bayingira mu ppaakingi ne babeerako abavubuka be baakutte okuli ne kkansala Allan Mawanda.\nWabula ekigendererwa ky'okukwata Kyagulanyi kkyo kyagudde butaka poliisi n'egenda olwo ye n'ayogera eri abavubuka oluvannyuma ne yeesogga olukiiko olw'akafubo ne Nambooze ssaako abamu ku bakulembeze b'ekiwayi kya DP abakkiririza mu mubaka.\nAkafubo kano kaagendedde ddala okutuusa ssaawa bbiri n'ekitundu ez'ekiro olwo n'afuluma n'ayingira mu mmotoka ye nga tayogedde na ab'amawulire n'akwata eridda ewuwe.\nNambooze yagambye nti bakkaanyizza Bobi Wine n'aweereza empapula abavuka kwe bagenda okwewandiisiza abo abaagala okuvuganyiza mu kibiina kya NUP nti agenda kubawa ekifo we baba bakolera.\nYagambye nti naye akyayongera okwebuuza nga ssaawa yonna agenda kulaga oba yeegassse ku NUP oba nedda.\nWabula ssentebe w'ekiwayi kya DP ekya munisipaali ekyekutula ku kya Presidenti wa DP Norbert Mao ekikulemberwa meeya George Fred Kagimu mu disitulikiti y'e Mukono mu kiseera kino nga ye Haji Lukeman Sseggayi yagambye nti bakaanyizza ne Nambooze bbo n'abantu ababakkiririzaamu beegatte ku Bobi Wine mu kibiina kya NUP mwe baba bavuganyiza.\n"Nambooze era yawadde Kyagulanyi n'ekibiina kya NUP ekifo we bagenda okuteeka ettabi lyabwe wano mu Mukono. Kino kyayaniriziddwa nnyo abawagizi b'omubaka abaludde nga bali mu masanganzira era bagamba nti kati balinze ssaaawa yokka zidde okunywa," Sseggayi bwe yagambye.\nAbafumbo mwewale entalo\nAbagoberezi batabukidde Pasita abagatta empeta ez'ebicupuli


Bukedde Online - Beesunga kabaka: Ali ku fayinolo y'emipiira gy'ebika e Nakivubo\nBeesunga kabaka: Ali ku fayinolo y'emipiira gy'ebika e Nakivubo\nGolola akomyewo mu miguwa: Awera kwesasuza Zsamboki ne Nagy\nEmipiira gy''ebika gituuse ku fayinolo\nLINAABA ssanyu na kubinuka nga Ssaabasajja Kabaka Muwenda Mutebi aggalawo emipiira gy’Ebika by’Abaganda egibumbujjidde emyezi etaano.\nLwamukaaga ku fayinolo y’Ebika:\nNgeye – Mpeewo, 10:00\nOkuyingira: 5000/- (Nakivubo)\nBazzukulu ba Kasujja (Abengeye) n’aba Kiggye (Mpeewo) buli omu alaalise okuswaliza munne mu maaso ga Kabaka mu kisaawe e Nakivubo.\nSsaabasajja asuubirwa okutuuka mu kisaawe ku ssaawa 9:00 ez’olweggulo ng’asuubirwa okwanirizibwa Katikkiro Ying. J.B Walusimbi, baminisita be n’abakungu abalala.\nEmpeewo, esuubira okusabuukulula omujoozi gwayo omupya ogwagiweereddwa Cranimar Kalinda eyaliko RDC wa Kampala, eyogeza maanyi okumegga Engeye eyaakawangula Engabo eno enfunda essatu okuva empaka zino lwe zaddawo mu 1987.\nEnkambi ya bazzukulu ba Kasujja nayo yazzeemu ebbugumu olw’omukiise wa Palamenti omukazi owa Kampala, Nabila Naggayi Ssempala okusuubiza ttiimu akakadde k’ensimbi singa bawawangula Engabo era abazannyi bonna bawera nkolokooto okufiirawo bafune obuwanguzi.\nOmutendesi w’Engeye, Paul Kiwanuka, agamba nti ttiimu ye agyesiga okutuuka ku buwanguzi leero baweze Engabo eyookuna. Engeye olukoba erusibidde ku kapiteeni waayo, Patrick Senfuka azannyira mu Kira Young ssaako Owen Kasule owa URA.\nMu ngeri y’emu, Fred Mutyaba atendeka Empeewo, ayagala kuwa Empeewo ekirabo kya Ssekukkulu ng’abaggyako ekikwa ky’obutawangula Ngabo okumala emyaka 62.\nManeja w’ekisaawe ky’e Nakivubo, Ivan Lubega yasabye abantu bonna okugondera ebiragiro by’abakuumaddembe abateereddwaawo.\nBeesunga kabaka: Ali ku fayinolo y’emipiira gy’ebika e Nakivubo\nAsabye akanyoomonyoomo wakati wa Loodi meeya ne poliisi kakome tufune ku mirembe mu Kampala\nYeewuunya Abalangira nâ€™Abambejja bwe beggya ku bakopi ababalwanirira


Bukedde Online - Director agambibwa okusobya ku bayizi akoze katemba mu kkooti\nDirector agambibwa okusobya ku bayizi akoze katemba mu kkooti\nAba Katwe West bakiikidde Kcca ensingo lwa...\nDAYIREKITA w'essomero agambibwa okusobya ku bayizi be akoze katemba mu\nkooti wamu n'aboluganda nga bekalakaasa mbu enosnga ezimusibya z'abyabufuzi.\nAsadu Wamala dayirekita w’essomero lya Wamala Mixed Secondary School e Mpambire agambibwa okusobya ku bayizi be ssomero lye ebatanetuuka ne metulooni we Harimah Nansubuga olutusiddwa ku kooti eMpigi embeera ne kyankalana nga Wamala alumiriza abantu bavuganya nabo mu bizinensi yamasomero okubeera mu kobaane ly'okumusibisa.\nWamala abadde asibiddwa empingu ku mikono nenjegere ku Magulu bakira alekaanira waggulu nti emisango egimuvunanibwa girimu eby'obufuzi ne byemirimu mu binzinensi zamasomero agamuvuganya.\nKino kisaanudde aboluganda lwa Wamala n’abakozibe ababadde ku kooti ne batandika okuleekanira waggulu nga bakolimira abantu abavunaana omuntu waabwe nokutisatiisa abamawulire be bagamba nti balemedde ku muntu waabwe nga basasulwa oludda oluvunaana Wamala n'ekigendererwa kyokumutunza eby'obugagga bye.\nAbasirikale ba kooti bagezezzaako okukakkanya abantu ba Wamala ne bagaana nga balekaanira waggulu ekibawalirizza okubagoba ne babafulumya kooti okuzza embeera mu nteeko.\nWamala ne metulooni we Nansubuga basimbiddwa mu maaso g'omulamuzi wa kooti ento Maurine Mukoye nabasomera emisango oluvanyuma nabasindika ku alimanda okutuusa nga 21 January.\nWamala avunanibwa emisango gyokusobya ku bayizibe nokubatigatiga gyeyazza ku mu mwezi gwa October ne November w’omwaka oguwedde gattako metulooni w’essomero lye Harimah Nansubuga avunanibwa ogwokuyambako Wamala okusobya ku bayizi be.....\nGwebakutte ne muk'omusajja bamufumise ebyenda ne biyiika\nAgambibwa okubba Vanilla bamutemyetemye ne bamutta


(trg)="1"> 3 Yimba n’Essanyu !\n(trg)="2"> Okuva edda n’edda okuyimba kibadde kitundu kikulu eky’okusinza okw’amazima .\n(trg)="3"> Naye abamu batya okuyimba mu lujjudde .\n(trg)="4"> Tuyinza tutya okuvvuunuka ekizibu ekyo ?\n(trg)="5"> Ekitundu kino kiraga ensonga lwaki tusaanidde okuyimbira Yakuwa n’essanyu , era kirimu amagezi agasobola okutuyamba okulongoosa mu ngeri gye tuyimbamu .\n(trg)="6"> 8 Oddukira eri Yakuwa ?\n(trg)="7"> 13 Ba Mwenkanya era Musaasizi nga Yakuwa\n(trg)="8"> Waliwo bye tuyigira ku nteekateeka y’ebibuga eby’okuddukiramu eyaliwo mu Isirayiri ey’edda .\n(trg)="9"> Ekitundu ekisooka kiraga engeri aboonoonyi gye bayinza okuddukira eri Yakuwa leero .\n(trg)="10"> Ekitundu eky’okubiri kiraga engeri gye tuyinza okuba n’endowooza ng’eya Yakuwa ku kusonyiwa abalala , ku bulamu , ne ku bwenkanya .\n(trg)="11"> 18 “ Omuntu Omugabi Ajja Kuweebwa Emikisa ”\n(trg)="12"> 20 Weewale Endowooza z’Ensi\n(trg)="13"> 25 Tokkiriza Kintu Kyonna Kukulemesa Kufuna Mpeera\n(trg)="14"> Ebitundu bino ebibiri byesigamiziddwa ku bbaluwa Pawulo gye yawandiikira Abakristaayo ab’omu Kkolosaayi .\n(trg)="15"> Ekitundu ekisooka kituyamba okumanya engeri gye tuyinza okwewalamu endowooza z’ensi , wadde nga zirabika ng’ezisikiriza .\n(trg)="16"> Ekitundu eky’okubiri kiraga engeri gye tuyinza okwewala ebintu ebiyinza okutuviirako okufiirwa empeera Yakuwa gye yatusuubiza .\n(trg)="17"> 30 Oyinza Otya Okumanyiira Ekibiina Ekipya ?\n(trg)="3"> ENNYIMBA : 10 , 2\n(trg)="4"> Ennyimba zirina kifo ki mu kusinza okw’amazima ?\n(trg)="5"> Oyinza otya okuvvuunuka ebintu ebikulemesa okuyimba osobole okuyimbira Yakuwa n’essanyu ?\n(trg)="6"> Nkyukakyuka ki ezaakolebwa mu katabo k’ennyimba akapya , era oyinza otya okukakozesa obulungi ?\n(trg)="7"> Okuyimba kutusobozesa kukola ki ?\n(trg)="8"> OMUWANDIISI w’ennyimba omu omwatiikirivu yagamba nti : “ Ebigambo ebiba mu luyimba bikuleetera okulowooza .\n(trg)="9"> Ebivuga bikuleetera okufuna enneewulira .\n(trg)="10"> Ebigambo n’ebivuga bwe bigattibwa awamu bikuleetera okufuna enneewulira y’ekyo ky’olowooza . ”\n(trg)="11"> Okuyitira mu nnyimba tutendereza Yakuwa era tukyoleka nti tumwagala .\n(trg)="12"> N’olwekyo tekyewuunyisa nti okuyimba kitundu kikulu nnyo eky’okusinza okw’amazima , ka kibe nti tuyimba ffekka oba nga tuyimbira wamu n’abalala mu kibiina .\n(trg)="13"> 2 , 3 . ( a ) Abamu batwala batya eky’okuyimba mu ddoboozi ery’omwanguka mu nkuŋŋaana zaffe ?\n(trg)="14"> ( b ) Bibuuzo ki ebigenda okuddibwamu mu kitundu kino ?\n(trg)="15"> Naye eky’okuyimbira awamu n’abalala mu kibiina mu ddoboozi ery’omwanguka okitwala otya ?\n(trg)="16"> Owulira nga kikukwasa ensonyi ?\n(trg)="17"> Mu mawanga agamu , abasajja kibazibuwalira okuyimba mu lujjudde .\n(trg)="18"> Kyokka singa abo abatwala obukulembeze mu kibiina tebeenyigira mu kuyimba oba singa babaako ebintu ebirala bye beenyigiramu ng’okuyimba kugenda mu maaso , kisobola okukosa ekibiina .  — Zab .\n(trg)="20"> Bwe kiba nti okuyimba tukutwala nti kitundu kikulu eky’okusinza kwaffe , tujja kufuba okulaba nti tetusubwa kwenyigira mu kuyimba ennyimba zonna eziyimbibwa mu nkuŋŋaana zaffe era tetujja kufuluma wabweru ng’oluyimba lugenda mu maaso .\n(trg)="21"> N’olwekyo , buli omu ku ffe asaanidde okwebuuza : ‘ Ntwala ntya ennyimba eziyimbibwa mu nkuŋŋaana zaffe ?\n(trg)="22"> Nnyinza ntya okuvvuunuka ekintu kyonna ekiyinza okunnemesa okuyimba n’essanyu mu nkuŋŋaana ?\n(trg)="23"> Era biki bye nnyinza okukola okwoleka obulungi enneewulira eziba mu nnyimba ze tuyimba ? ’\n(trg)="25"> Okuyimba kwalina kifo ki mu kusinza okw’amazima mu Isirayiri ey’edda ?\n(trg)="26"> Okuva edda n’edda abaweereza ba Yakuwa abeesigwa babaddenga bayimba ennyimba ezimutendereza .\n(trg)="27"> Tekyewuunyisa nti mu kiseera Abayisirayiri ab’edda we baabeereranga abeesigwa , okuyimba kwabanga kitundu kikulu eky’okusinza kwabwe .\n(trg)="28"> Ng’ekyokulabirako , Kabaka Dawudi bwe yali ateekateeka obuweereza obw’oku yeekaalu , yalonda Abaleevi 4,000 okuyimba ennyimba ezitendereza Yakuwa .\n(trg)="29"> Mu bo mwalimu 288 abaali ‘ batendekeddwa okuyimbira Yakuwa , era bonna baali bakugu . ’  — 1 Byom .\n(trg)="31"> Ate era yeekaalu bwe yali eweebwayo , waaliwo okuyimba ennyimba n’okukuba ebivuga .\n(trg)="32"> Bayibuli egamba nti : “ Abafuuyi b’amakondeere n’abayimbi bwe baakwataganya wamu amaloboozi gaabwe nga batendereza era nga beebaza Yakuwa , era bwe baayimusa amaloboozi g’amakondeere , ag’ebitaasa , n’ag’ebivuga ebirala nga batendereza Yakuwa , . . . ekitiibwa kya Yakuwa kyajjula ennyumba ya Katonda ow’amazima . ”\n(trg)="33"> Ng’abaaliwo bateekwa okuba nga bazzibwamu nnyo amaanyi !  — 2 Byom .\n(trg)="35"> Yogera ku kuyimba okwaliwo mu kiseera Nekkemiya bwe yali ng’aweereza nga gavana mu Yerusaalemi .\n(trg)="36"> Nekkemiya bwe yakulemberamu Bayisirayiri banne okuddamu okuzimba bbugwe wa Yerusaalemi , naye yalonda Abaleevi okuyimba ennyimba nga bakubirako ebivuga .\n(trg)="37"> Bbugwe oyo bwe yali aweebwayo , ennyimba ezaayimbibwa zaaleetera bonna abaaliwo essanyu lingi .\n(trg)="38"> Ku olwo waaliwo “ ebibinja ebinene bibiri eby’abayimbi . ”\n(trg)="39"> Ebibinja ebyo byatambula nga bikwata enjuyi bbiri ez’enjawulo , oluvannyuma ne bisisinkana ku bbugwe okumpi ne yeekaalu , era eddoboozi lyabyo lyawulirwa wala nnyo .\n(trg)="40"> Kya lwatu nti Yakuwa yasanyuka nnyo okuwulira abaweereza be nga bayimba n’essanyu ennyimba ezimutendereza .\n(trg)="41"> Yesu yakiraga atya nti Abakristaayo basaanidde okutwala okuyimba ng’ekintu ekikulu mu kusinza kwabwe ?\n(trg)="42"> Ekibiina Ekikristaayo bwe kyatandikibwawo , ennyimba zeeyongera okuba ekitundu ekikulu mu kusinza okw’amazima .\n(trg)="43"> Oluvannyuma lw’okutandikawo omukolo gw’Eky’Ekiro kya mukama waffe , Yesu n’abatume be baayimba ennyimba .  — Soma Matayo 26 : 30 .\n(trg)="44"> Abakristaayo abaasooka bassaawo batya ekyokulabirako ekirungi mu kuyimba ennyimba ezitendereza Katonda ?\n(trg)="45"> Abakristaayo abaaliwo mu kyasa ekyasooka bassaawo ekyokulabirako ekirungi eky’okuyimbira awamu ennyimba ezitendereza Katonda .\n(trg)="46"> Wadde ng’emirundi mingi baakuŋŋaaniranga mu mayumba ga bakkiriza bannaabwe , ekyo tekyabalemesanga kuyimba nnyimba zitendereza Yakuwa .\n(trg)="47"> Ng’aluŋŋamizibwa omwoyo omutukuvu , omutume Pawulo yagamba Bakristaayo banne nti : “ Muyigirizaganenga era muzziŋŋanemu amaanyi nga mukozesa zabbuli , ennyimba ezitendereza Katonda , n’ennyimba ez’eby’omwoyo eziyimbibwa n’essanyu , nga muyimbira Yakuwa mu mitima gyammwe . ”\n(trg)="48"> Ennyimba eziri mu katabo kaffe ak’ennyimba ‘ nnyimba za bya mwoyo ezirina okuyimbibwa n’essanyu . ’\n(trg)="49"> Ze zimu ku mmere ey’eby’omwoyo etuweebwa “ omuddu omwesigwa era ow’amagezi . ”  — Mat .\n(trg)="51"> ( a ) Kiki ekiyinza okulemesa abamu okuyimba mu ddoboozi ery’omwanguka mu nkuŋŋaana zaffe ?\n(trg)="52"> ( b ) Tusaanidde kuyimba tutya ennyimba ezitendereza Yakuwa , era baani abasaanidde okuba abasaale mu kuyimba ?\n(trg)="53"> ( Laba ekifaananyi ku lupapula 3 . )\n(trg)="54"> Watya singa okuyimba si kintu kya bulijjo mu maka gammwe , mu buwangwa bwammwe , oba mu kitundu mw’oli ?\n(trg)="55"> Oyinza okuba ng’onyumirwa okuwuliriza ennyimba z’abayimbi abakugu .\n(trg)="56"> Era oyinza okuba nga bw’ogeraageranya eddoboozi lyo ku ly’abayimbi abo kikumalamu amaanyi okuyimba .\n(trg)="57"> Kyokka ekyo tosaanidde kukikkiriza kukulemesa kutuukiriza buvunaanyizibwa bwo obw’okuyimba ennyimba ezitendereza Yakuwa .\n(trg)="58"> Mu kifo ky’ekyo , akatabo ko ak’ennyimba kakwatire waggulu , oyimuse omutwe , oyimbe okuviira ddala ku mutima .\n(trg)="59"> Kiki kye tusaanidde okujjukira singa okutya kutulemesa okuyimba mu ddoboozi ery’omwanguka ?\n(trg)="60"> Ekimu ku bintu ebiremesa abamu okuyimba mu ddoboozi ery’omwanguka kwe kutya .\n(trg)="61"> Bayinza okuba nga batya nti eddoboozi lyabwe lijja kuyitamu nnyo oba nti eddoboozi lyabwe si ddungi .\n(trg)="62"> Naye tusaanidde okukijjukira nti bwe twogera , “ emirundi mingi ffenna tusobya . ”\n(trg)="63"> Kyokka ekyo tetukikkiriza kutulemesa kwogera .\n(trg)="64"> Kati olwo lwaki twandikkirizza amaloboozi gaffe agatatuukiridde okutulemesa okuyimbira Yakuwa ennyimba ezimutendereza ?\n(trg)="66"> Ebimu ku bintu ebisobola okutuyamba okuyimba obulungi bye biruwa ?\n(trg)="67"> Oboolyawo tutya okuyimba olw’okuba tetwekakasa ngeri ya kuyimbamu .\n(trg)="68"> Naye tusobola okulongoosa engeri gye tuyimbamu singa tugoberera amagezi agatuweebwa .\n(trg)="70"> Osobola okuyiga okuyimba mu ddoboozi ery’omwanguka , singa osika omukka ogumala .\n(trg)="71"> Ng’amasannyalaze bwe gasobozesa bbalubu okwaka , omukka gusobozesa eddoboozi okuvaayo obulungi ng’oyogera oba ng’oyimba .\n(trg)="72"> Osaanidde okuyimba mu ddoboozi ly’okozesa ng’oyogera oba erisinganawo .\n(trg)="73"> ( Laba amagezi mu kitabo , Ganyulwa mu Ssomero ly’Omulimu gwa Katonda , lup . 181 okutuuka ku 184 , wansi w’omutwe “ Engeri Eddoboozi Gye Likolebwamu . ” )\n(trg)="74"> Mu butuufu , Ebyawandiikibwa biragira abaweereza ba Yakuwa kuyimbira ‘ waggulu n’essanyu . ’  — Zab .\n(trg)="76"> Kiki ekiyinza okutuyamba okuyimba n’obuvumu ?\n(trg)="77"> Bwe muba mu kusinza kw’amaka oba ng’oli wekka , gezaako bino : Londayo oluyimba lw’osinga okwagala mu katabo kaffe ak’ennyimba .\n(trg)="78"> Soma ebigambo byalwo mu ddoboozi ery’omwanguka era eriggumivu .\n(trg)="79"> Oluvannyuma , sika omukka oyogere ebigambo ebiri mu emu ku sentensi eziri mu luyimba olwo nga tosizza mukka .\n(trg)="80"> Oluvannyuma yimba ebigambo bya sentensi eyo , ng’okozesa eddoboozi lye limu .\n(trg)="81"> Bw’okola bw’otyo , eddoboozi ly’oyimbisa lijja kuvaayo bulungi .\n(trg)="82"> Empulikika y’eddoboozi lyo tesaanidde kukumalamu maanyi .\n(trg)="83"> ( a ) Okwasamya akamwa ko kiyinza kitya okukuyamba okuyimba obulungi ?\n(trg)="84"> ( Laba akasanduuko “ Okulongoosa mu Ngeri gy’Oyimbamu . ” ) ( b ) Kiki ekikuyamba okuyimba mu ddoboozi ery’omwanguka ?\n(trg)="85"> Tosobola kufulumya bulungi ddoboozi okuggyako ng’oyasamizza bulungi akamwa ko .\n(trg)="86"> N’olwekyo bw’oba oyimba , yasamya akamwa okusingako ku lw’okaasamya ng’oyogera .


Bukedde Online - Okukyala kw’ennaku zino engeri gye kulemesezza abasajja okuwasa\nOkukyala kw’ennaku zino engeri gye kulemesezza abasajja okuwasa\nBaze yeegaana omwana\nEnnaku zino okukyala kukyuse nnyo ng’omusajja bw’aba teyeenywezezza kuyinza okumulema.\nGEORGE Semakalu Balyangule (si ge mannya ge) ali mu kattu. Alina omuwala gw’aludde nga baagalana era ng’omuwala oluusi abeera wuwe.\nGye buvuddeko kabiite we ono yamusabye bakyaleko ewa ssenga era balowooze ku ky’okutongoza obufumbo bwabwe. Kino Semakalu yakikkirizza, wabula akattu k’alimu ze ssente obutawera.\nAgamba nti yaakasondawo akakadde kamu n’ekitundu z’alaba nti tezijja kumumala.\nWiikendi ewedde Semakalu yawerekedde ku mukwano gwe ne bakyala.\nOno yatutte ebintu bingi omwabadde firiigi, ttivvi, obusawo bw’omuceere, obwa ssukaali ne kalonda omulala. Bino byakanze Semakalu era n’okukyala n’akwongezaayo.\nAbasajja n’abavubuka bangi abandyagadde okuva mu buwuulu oba okutandika ku byetaagisa okutongoza obufumbo bwabwe wabula ne balemwa olw’embeera eriwo.\nEnnaku zino okukyala kukyuse nnyo ng’omusajja bw’aba teyeenywezezza kuyinza okumulema. Nnaalongo Esther Kawadwa 50 ew’e Maganjo yagambye nti okukyala kwe kwayitibwanga ‘Okutta ekyama.’\n“Omuwala bwe yasiimanga munne yeesituliranga omulenzi oyo n’amutwala ewa ssengawe n’atta ekyama ekibadde ekikye yekka n’akibuulirako ssengawe. Olwo ssenga yasookanga\nne yeekeenneenya omusajja oyo bwe yamukakasanga ng’akulemberamu omulimu\ngw’okutembeeta ensonga okugitwala ewa taata era taata bw’asiima ng’amuwa olukusa\nensonga okujanja mu lujjudde ku mukolo gw’okwanjula.\nKino kyabangawo oluvannyuma lw’okusala ebintu by’ayagala (naddala omutwalo). Ky’ova olaba ku kwanjula ssenga gwe bayita okwanja ensonga ne bamubuuza oba ddala abantu\nOkukyala ewa ssenga kwabeeranga munda mu nnyumba, era ebintu ebyatwalibwanga byabanga bitono ddala. Baateranga kukyala kawungeezi, era ssenga yasinganga kutegeka kacaayi. Wabula ebbaasa ya ssenga yabanga erina okubaako ng’eno mwe mwassibwanga\nssente ezinaagenda ew’abazadde b’omuwala okwanja ensonga.\nEnsangi zino, omuvubuka oba omusajja anaakyala alina kwesiba bbiri. Abawala abamu tebakyayagala kukyaza baami baabwe mu bassenga, babatwala butereevu mu maka ga bazadde baabwe.\nEno yandiba nga y’ensonga lwaki omusajja abeera ateekeddwa okutwala ebintu ebiwera. Ekirala abawerekera ku musajja agenda okukyala nabo baafuuse bangi ddala.\nEra amaka agamu babateera ne weema wabweru, olwo omukolo ne gukirako ogw’okwanjula. Batwala ebintu ebiwera omuli n’engoye, era bafuna n’aboogezi\nku njuyi zombi abatambuza omukolo.\nKu ludda lw’omuwala, naye ayita abantu bangi ddala era n’engoye z’akyusa ziwerera ddala\nokufaananako ayanjudde. Kuno kw’ogatta okusala kkeeki ne kalonda omulala yenna akolebwa mu kwanjula.\nKawadwa yagasseeko nti olw’okuba okukyala kukyusiddwa nnyo, abasajja abamu bw’akyala\newaabwe w’omuwala olwo ng’ebyokwanjula abivaako, kuba aba amanyi nti abantu b’omuwala bonna bamutegedde.\nSo nga luli bw’akyala ewa ssenga yekka y’aba amumanyi era muli asigala awulira alina ebbanja ly’okutuukiriza okwanjula.\nNe ssenga aba tawulira bbanja lyonna kusaba musajja kutuukiriza kwanjula kuba aba akimanyi nti ne bazadde b’omuwala omusajja bamumanyi.\nENGERI OKUKYALA GYE KUKYUSEEMU\nJohn Konde omwogezi w’oku mikoko yagambye nti ebintu bingi bifutyankiddwa ate ng’ababikola balowooza nti bye bituufu.\nOkukyala tekutegeeza nti omulenzi akkiriziddwa okutwala omuwala, wabula kwabanga kuyita mu kasengejja.\nEra ssenga oba abazadde basobola okugaana omulenzi naye n’atasalwa kuba aba talina ky’ataddeyo. Naye ab’ennaku zino, basituka lumu n’ebintu nga taata oba ssenga tebalina bwe babibagobesa ne bwe baba balina kye batasiimye ku mulenzi. Ate n’ebintu bye baleeta biba nga byakwanjula.\nOkufulumya omukolo ebweru;\nOmukolo gw’okukyala gwabanga gwa kyama era nga kivve okugufulumya ebweru. Amakulu mu kino mwalimu okwewala okuswala ssinga wabaawo enkyukakyuka, okugeza ssinga omuwala yabanga aleese omuvubuka bwe beddira ogumu oba eyeddira ogwa nnyina byakomanga awo.\nEnnaku zino abalenzi babatwala mu bazadde baabwe butereevu nga tebasoose kubayisa mu mitendera mituufu. Abalala bamanyi n’okubakyaza mu bakulu baabwe.\nOlwokuba omulembe gwa Dot.com, abawala abamu balekawo bassenga baabwe abatuufu\nolw’obutaba na busobozi n’endabika ne bapangisa abanaanyumira omukolo.\nBano oluusi babatuusiza ddala ne ku mukolo gw’okwanjula, olwo ssenga omutuufu n’ayambala gomesi, ate omupangise n’atambuza omukolo.\nEBIZIBU EBIVUDDE MU KUKYALA KW’ENNAKU ZINO\nOlw’okuba abawala bayingira obufumbo nga tebasoose kwebuuza, oba ababa beebuuzizza nga beebuuzizza ku bassenga abapangise, oluusi ensonga tezitambula\nbulungi, kuba omuwala aba taluηηamiziddwa bulungi.\n Abavubuka okutya okukyala.\nOkulyala ennaku zino kwetaaga ssente eziwerako. Omuvubuka bw’agenda okubalamu nga tayitawo, olwo ng’abisazaamu. Kino oluusi kiyinza okumulemesa okuwasa ng’atya okumuyisaamu amaaso.\nAbavubuka obutakola kwanjula.\nOlw’ebintu ebitwal kukyala, abavubuka abamu bakitwala nti byonna biwedde. Bazadde b’omuwala bakanda kulinda abaalagaanya okudda nga tebalabikako, olwo ng’omuvubuka abiviirako ddala. Ennaku zino omuwala bw’akyaza omulenzi ewaabwe ng’olwo atandika bufumbo na kuzaala baana.\nAbavubuka obutalabikako ku kwanjula.\nOlw’okuba okukyala abavubuka batwala ebintu eby’ebbeeyi, kirowoozesa abazadde\nnti muwala waabwe afunye omugagga. Kati omuvubuka bw’aba akyeyiiya, ayinza okukkiriza omuwala n’atekega okwanjula, wabula n’atalinnyayo olw’obutaba na bye bamusuubiramu.\nPatrick Ssengendo ow’e Kagoma yagambye nti bino byonna bisinze kuva kuba nti\nabantu abakulu abatakyakola nga byakulabirako kubanga batunuulira byanfuna.\nOmuzadde omusajja olw’okuba ayagala okweggweera ebintu yekka tasobola kuwabula\nmuwala kusooka kuyita wa ssenga kuba akimanyi nti kijja kuvaako okugabana ebintu.\nSsengendo yagambye nti abavubuka balina okusomesebwa n’okuddayo ku nnono obufumbo ze bwatandikirwangako n’emigaso egyabeerangawo mu kugoberera emitendera\nemituufu. Ate n’abavubuka balina okwewala amalala n’okweraga kuba bye bisinze okubaviirako okukola ensobi zino.


Bukedde Online - Amazina n’ennyambala bizaalidde Winnie Nwagi akabasa\nFamire yeekubidde enduulu mu kakiiko ka Bamugemereire...\nEssanyu ly’omuziki omuyimbi Winnie Nwagi lye yagenze okuwa abayizi ba St. Mary's College Kisubi (SMACK) ku kabaga kaabwe akaabadde ku ssomero liggweredde mu kunyiiga abazadde bwe bamutabukidde ng’abamu bamulanga kwesittaza baana baabwe.\nAbamu obwedda bamuvumirira kwambala nkunamyo mu maaso g’abayizi ate abalala nga beekokkola mazina ge yayolesezza nti, gaabadde gesittaza abayizi.\nEkyaleetedde Nwagi obuzibu ke katambi akaamukwatiddwa ng’azina n’abamu ku bayizi abalenzi ku siteegi.\nMu katambi kano akasaasaanidde ku mikutu gya ‘Social media’, Nwagi n’abazinyi be baalabibwa ng’abayizi bayaayaana okuzina nabo era waliwo Nwagi gwe yanyigidde ku kisenge ate awalala ng’abayizi babiri bamunyigira wakati waabwe.\nWaliwo akatambi gwe kaalaze ng’omuyinzi amukutte okugulu akuwanise waggulu bwe bazina.\nEmbeera eno ye yasinze okutabula abazadde n’abantu abalala obwedda abalaba akatambi kano ne batabukira Nwagi.\nLeero ng’ayita ku mukutu gwe ogwa Face Book, Nwagi yeetonze olw’ebyo ebyabaddewo. Agamba nti, olw’okwagala okusanyusa abawagizi be olumu ayita we yandikomye era y’embeera eyabadde ku ‘SMACK’ era nti kino tagenda kuddamu kukikola.\nJulian Kyazze, omu ku bakulira Swangz Avenue ekibiina Nwagi mw’ayimbira agambye nti, bino ebyogerwako byaliwo nga July 13 omwaka guno.\n“Tuttute obudde okunoonyereza mu nsonga eno era ne kizuulwa nti ddala waliwo ensobi eyakolebwa ku ludda lw’omuyimbi era y’ensonga lwaki tuvuddeyo okwetondera abo bonna abaayisiddwa obubi nga tusuubiza abantu baffe nti ensobi ng’eno tegenda kuddamu kukolebwa,” Kyazze bwe yagambye.


Bukedde Online - Olutalo lwa Ssennyonga ne Kakande lunyiinyitidde\nMukyala w’omugagga Kiwanuka omukulu ayogedde...\nOMUSUMBA Jackson Ssennyonga aguze ekizimbe okumpi n'ekkanisa ya Nabbi Samuel Kakande ku bbiri e Mulago, embiranye obunkenke ne bweyongera wakati waabwe.\nKakande ne Ssennyonga.\nEkizimbe Ssennyonga kye yaguze lukuubo lwe lukyawula ku kkanisa ya Kakande, nga Ssennyonga agamba nti agenda kuteekamu kkanisa abuuliriremu enjiri afutize sitaani.\nEno y'entikko y’obutategeeragana obuliwo wakati w'abasumba bano bombi, nga Paasita Ssenyonga aludde ekiseera ng’alumiriza Kakande nti si musumba mutuufu nti era alina ebintu bingi byakola mu kkanisa ye ebikontana n’obulokole.\nEkizimbe kino kiriko emyaliiro ebiri ng’ensonda zaategeezezza nti Ssennyonga yakiguze obukadde 2800 (obuwumbi 2 n'obukadde 800) okuva ku nnyiniko eyategeerekeseeko ertinnya erimu erya Balemesa.\nEkizimbe Ssennyonga kye yaguze kiriraanye ekkanisa ya Kakande.\nENGERI SSENNYONGA GYE YAGUZEEMU EKIZIMBE KINO\nSsentebe wa zooni ya Kiwonvu omusangibwa ekkanisa ya Nabbi Kakande, Micheal Kiridde yannyonnyodde nti gye buvuddeko katono, Nabbi Kakande yatuukirira nnyini kizimbe kino n’amusaba okukimugulako nga bw'azze agula abantu abamwetoolodde.\nBalemesa yalamulira Kakande akakadde ka doola kalamba k'ayagala mu kizimbe kye kyokka Kakande ensimbi zino yaziraba nga nnyingi ng'ayagala kumuwa emitwalo 70 egya doola kyokka nnyini kizimbe ne yeerema.\nBino byonna byali mu lukiiko olwali kukubirizibwa ssentebe Kiridde era nti oluvannyuma lwa Kakande ne Balemesa okulemaganwa ku muwendo, Kakande yategeeza nnyini kizimbe atwale ekiseera yeerowooze nti bw'anaalaba ng’ensimbi zaamuwa zimuyisaawo, amutumire bakutule ddiiri ekizimbe akigule.\nOluvannyuma lw'abantu bano okulemagana, omuntu omu yadduka n’abbirako Ssennyonga ng'omugagga Balamesa bwe yali akitunda nti kyokka nga baali balemaganiddwa ne Kakande ku muwendo gwakitunda.\nSsennyonga bino olwamugwa mu matu, yaddukirawo n’anoonya omugagga ne batuula era okukkakkana nga bakkiriziganyizza Balemesa n’asasulwa obuwumbi 2 n’obukadde 800. Ekyewuunyisa, ssente zino kumpi ze zimu Kakande ze yali ayagala okusasula Balemesa kyokka n’azigaana ng’agamba nti ntono.\nKyokka ensonda zigamba nti wabaddewo enkolagana etali nnungi wakati wa Balemesa ne Kakande nga ab’omuliraano nti era Balemesa okugaana okukkiriza ssente za Kakande yalinga kiremya obutamuguza kizimbe kye.\nSsennyonga ekizimbe kino akigasse ku ttaka eddala lyazze agula okuliraana ekkanisa ye eya Christian Life Church e Bwaise, nga kumpi abalina ettaka bonna okumuliraana azze abagula n’agaziwa. Emu ku famire eyaakasembayo okumuguza ettaka ye y’omugenzi Ssempeebwa kyokka ng’obuguzi buno bw'ajjamu okusika omuguwa mu baffamire ya Ssempeebwa.\nEnsonda mu kkanisa ya Kakande zaategeezezza nti amawulire gano aga Ssennyonga okugula ekizimbe kino gaatabudde Kakande n’okutuusa kati yeebuuza Ssennyonga kyamwagaza okutuuka okugula ekizimbe okumuliraana\nOmu ku bagoberezi b’omu kkanisa ya Kakande, Muky. Sylivia Mutonyi yagambye nti beeraliikirivu olw’ebiriwo kubanga Ssennyonga aludde ng’abalumba ng'abassaako bye batakola nti kyokka kati okuva lw'abasemberedde okumpi ayinza n’okubasuuliranga ebintu mu kkanisa mu kaweefube w’okubasaanyaawo.\nEmabega w'ekizimbe ekyagguli ddwa nayo kkanisa ya Kakande.\nOMUSUMBA Jackson Ssennyonga bwe yatuukiriddwa ku nsonga eno yakkirizza nti ekizimbe baakiguze era bagenda kutandika okukolerawo emirimu gy’obuweereza, okutendereza Katonda n’emirimu emirala mu bbanga ttono.\nYagambye nti ssente ezaaguze ekizimbe kino zaavudde mu kkanisa ye eya Christian Life Church e Bwaise era bamalirivu n’okugenda mu maaso nga bagula ebifo ebirala okugaziya obuweereza bwa Katonda.\nBwe yabuuziddwa lwaki asazeewo okugula ekizimbe ekiriraanye ekkanisa ya Kakande gwe bamaze ebbanga nga bagugulana n’okumulangira obulogo, Ssenyonga yagambye Bayibuli emulagira okugenda mu bifo sitaani w’akubye enkambi awo wennyini w’aba asinziira okusaabulula enjiri ey’obulimba era ky’akoze ne ku Kakande era takyejjusa.\nObutakkaanya bwa Ssennyonga ne Kakadde buvudde mabega\nOLUTALO lwa Ssennyonga ne Kakadde okutuuka wano kyaddirira Senyonga okutongoza okusaba okwenjawulo kwe yayita P5, kwe yalangirira nga kaweefube w'okufufuggaza abasumba baalumiriza okuba abafere n'okusabira abantu okusumululwa bwe yatandise.\nMu kusaba kuno azze alumiriza Kakadde bw'atali musumba era nti ebintu bye byonna abyesigamya ku ddogo. Mu kaweefube ono, Sennyonga ng'ayita ku ttivvi ye eya Top mu June wa 2017, yalaga abantu b'agamba nti baali bavudde mu kkanisa ya Kakande ne bawa obujulizi mwe baalumiririzanga Kakande nti yeenyingira mu bikolwa ebikontana n'Obulokole.\nMu September 2017, ebigambo byayiting’ana nti Kakande yali agudde eddalu. Ebyo okubaawo abantu ab'enjawulo abagamba nti baali basabira wa Kakande baali bamaze okulabika mu Christian Life Church e Bwaise ne bawa obujulizi nti Kakande yali yabuze, takyalina maanyi kubanga omusota ogumuyamba okufuna amaanyi gwali gufudde.\nEmbiranye eno yatuuka ku ntikko pulezidenti bwe yagenda mu kusaba ewa Sennyonga, n'atuuka okumutegeeza nga waliwo abasumba abazze beenyigira mu ttemu era nti balina n'entaana mwe bazze baziika abantu be batta.\nSennyonga yeeyama nti waakuwaayo obujulizi obukwata ku nsonga eno.\nSSENNYONGA ALUMBYE NE BUJINJO\n‘BULI wali embuga ya sitaani nja kugirumba ngisanyeewo’ Ssennyonga bwe yagambye n'annyonnyola nti bakyagenda mu maaso okugogola ebifo mu kaweefube w’okutaasa enjiri ya Kristu etyoboolwa abantu abamu.\nYayongeddeko nti eky’okulumba Kakande si kipya kuba kati yagifudde nkola buli w’asuubira okubeera ye ky’ayita sitaani ajja kukola nga Bayibuli bw’eragira nga yatandikira mu kisaawe Namboole bwe yasasula olunaku Olwokutaano olusooka mu wiiki mu mwezi gwa October olwali lubeerako olukung’aana lwa Paasita Aloysius Bujjingo.\nSsennyonga yagambye nti Bujingo talina buyinza ku kisaawe ky’e Namboole era ke yamugobyeyo kati obwanga k’abwolekeze Kakande n’abalala b’ayita bannabbi ab'obulimba okutuusa lw’anaabawangula.\nKyokka Bujjingo azze amwanukula nti Ssenyonga ne bw’anamwepimako tajja kumutuuka.\nBujingo yalangidde Sennyonga okumweriggyako okuva ku kisaawe e Bugembe n’okudda e Namboole naye nga mu bifo byombi Bugingo y’asinza abantu.\nWano Bugingo we yasinzidde n’ajerega Sennyonga nti ‘omuntu bw’akusinga obuwanvu nga musitamye ate totawaana kumugamba nti tuyimirire tulabe akira munne’!


Enkalu ku bwa Ssentebe wa NRM e Mukono; Ab’omukwano Haji Ssemakula ne Haji Ddumba battunka – Watchdog Uganda\nHaji Harunah Ssemakula ku kkono ne Haji Umaru Ddumba ababbinkana ku kifo kya Ssentebe wa NRM e Mukono\nENKALU ku luno zaakunoonya obukongovule mu Disitulikiti ye Mukono ku kifo kya Ssentebe wa NRM.\nEnnaku zino okunoonya akalulu n’okuvuganya kwamaanyi nnyo okusinga okuli ku bifo ebilala byonna, ekileseewo okwebuuza mu bantu be Mukono nti oba oli awo ekifo kino kyamaanyi nnyo ate nga gye buvuddeko kibadde tekitunuulirwa nnyo.\nEmbiranyi eri wakati wa bantu 2 okuli Haji Haruna Ssemakula saako ne munywanyi we Haji Umaru Ddumba nga bano bonna basuubuzi batutumufu mu Mukono ne Kampala.\nHaji Ssemakula ye Ssenkulu wa kkampuni ekola amazzi eya Hill Water, ate Haji Ddumba ye nannyinni semadduuka atunda ebizimbisibwa emanyiddwa nga DDUNA Hardware esangibwa mu Mukono ne Kampala, nga kwotadde ne byuma bye mwanyi ebiwerako.\nEbintu bingi ebigatta abavuganya bano nga ojjeeko okuba abasuubuzi abatutumufu era nga bakkiririza mu ddiini ya kiyisiraamu, bonna era bali ku lukiiko olufuzi olwe kibiina kya NRM mu Mukono.\nHaji Ssemakula ye mumyuka wa Ssentebe wa Disitulikiti owa NRM ate Haji Ddumba ye muwanika we kibiina omulimu gwamazeeko emyaka kati 10 nga awereza wansi wa Haji Twahir Ssebaggala alabika nga takomawo ku kifo kino.\nEnnaku zino buli omu atambula wakati mu kunoonya obuwagizi era nga bawetrekerwako ba Ssenteba ba magombolola buli gye balaga ekikakasa abalonzi nti bonna entebbe bagyetaagira ddala.\nHaji Ssemakula bwe yabadde mu gombolola gyazaalibwa eye Mpatta yagambye nti ayagala okulaba nga abantu ba NRM bonna bafiibwako kyenkanyi kubanga be bali mu kibiina ekiri mu buyinza kyagamba nti luli tekibaddewo nga bannaNRM bafiibwako nga obululu butuuse.\nAgamba nti okutondawo emirimu nsonga nkulu nnyo kubanga abavubuka bangi mu Mukono tebalina mirimu, kyagamba nti kino kyekivuddeko obwavu n’obutali butebenkevu okwefuga Mukono.\nBa Ssentebe ba magombolola abagenda okulondebwa yabakubye akaama nti bwaba ayiseemu bonna agenda kubawa Pikipiki empya ttuku basobole okutambuza emirimu gye kibiina nga basanyufu n’omukulembeze we Ggwanga kwanabongereza, eky’ongedde ebbugumu mu kalulu kano.\nYe Haji Ddumba bwabaddenga asisinkanye abantu abadde abategeeza nga bwagenda okulaba nga agatta bannakibiina mu kiseera kino abawagusewaguse nga agamba nti yadde abadde ku lukiiko olufuzi nti naye ssi yabadde Ssentebe, nga kati ssinga bannaNRM bamukwasa enkata ajja kutereeza buli kimu.\nOkwogereza ababadde bannakibiina abagenda Ddumba agamba nti nsonga nkulu nnyo kubanga bonna babeetaaga kubanga ekibiina kiggumira bantu.\nBonna bawera nti bwe bababakwasibbwa entebe ya NRM eya Disituliki bagenda kulaba nga buli munnaNRM we yesimbye awangula.\nBano era bonna balimi nga Haji Ddumba alimira ku kyalo Makukuba ekisangibwa mu gomolola ye Nabbalae gy’azaalibwa, ate nga ne Ssemakula naye alimira mu Gombolola ye Mpatta naye gyazaalibwa.


Bukedde Online - Eyali muninkini wa Kaweesi akwasizza abaserikale ba ISO\nEngeri taata wa Nnaabagereka gy'avudde mu ...\nPOLIISI ekutte abaserikale b’ekitongole ekiketta munda mu ggwanga ekya Internal Security Organisation (ISO) basatu ku by’okusibira Christine Mbabazi Mohoza mu maka ge e Lungujja.\nMbabazi akuumibwa ggye erikuuma Pulezidenti.\nOmukazi ono agambibwa okuba nga yali muganzi wa Andrew Felix Kaweesi era aba ISO balumiriza nti alina ky’amanyi ku by’okufa kwa Kaweesi era waliwo n’abaagala okumutta nti basaanyeewo obujulizi ku baatemula Kaweesi.\nAbaakwatiddwa mu kikwekweto ekyakulembeddwa omuduumizi wa poliisi ya Kampalamukadde Grace Nyangoma ne Flying Squad Unit (FSU) kuliko Ramathan Bukenya n’abalala babiri okuli ne gwe baakwata ku Lwokuna lwa wiiki ewedde ng’agambibwa okuba nga yali asindikiddwa aba ISO okubega poliisi.\nKigambibwa nti, Bukenya y’eyali akulembedde aba ISO abaali bakuuma ku Lwokuna poliisi lwe yagendera mu maka ga Mbabazi n’eremesebwa okuyingira munda.\nOmuduumizi wa Flying Squad, Herbert Muhangi yategeezezza nti, baagenda mu maka ga Mbabazi okunoonyereza ku misango ebiri okuli okubula kw’omuntu n’okutiisatiisa okutuusa obulabe ku muntu wabula amagye ne gabalemesa okukola omulimu ogwali gubatutteyo.\nMuhangi yagambye nti, okugenda ewa Mbabazi baali baduukirira omulanga Mbabazi gwe yeekubira ku poliisi ey’e Nateete ne Kampalamukadde gye yaggulawo emisango ebiri ku fayiro SD 38/29/9/17 ne SD19/28/09/17.\nYategeezezza nti, tewaliwo kukoonagana wakati w’abaserikale ba ISO ne poliisi wabula Pulezidenti Museveni ye yalagira amagye agatalina ludda aga Special Forces Command (agakuuma Pulezidenti) okuyingira mu nsonga era we bwazibidde ku Lwokubiri, ng’abaserikale ba SFC be bakyakuuma amaka ga Mbabazi.\nDayirekita wa ISO, Col. Frank Bagyenda Kaka yakwata Mbabazi n’amuggalira mu maka g’omukazi ono agali mu Ssendawula zooni e Lungujja ng’alumiriza okubaako ky’amanyi ku kutemulwa kw’eyali omwogezi wa poliisi Andrew Felix Kaweesi.\nMbabazi yakwatibwa September 15, 2017 ku Tal Cottages e Kabusu ng’eno Kaka gye yamuyita ng’amugambye alina bye yali ayagala okumutegeeza.\nYasooka kuggalirwa ekiro kiramba ku Tal Cottages oluvannyuma nebamuzza mu maka ge e Lungujja gye bakyamukuumira kati omwezi mulamba.\nKu Lwokuna lwa wiki ewedde, Mbabazi yeekubidde omulanga eri poliisi ya Kampalamukadde n’ey’e Nateete ng’ayagala ataasibwe ku bantu be yategeeza nti baali bamuwambye wabula poliisi bwe yatuukayo, yalemererwa okumuggyayo.\nObutakwatagana obwaliwo abamu baataputa ng’okukoonagana mu bitongole ebikuumaddembe naddala ISO ne poliisi naddala bwe kituuka ku kunoonyereza abatta Kaweesi.\nAbajaasi abaali munda, bagaana okuggulawo nga bagamba nti ebiragiro bye balina teri kukkiriza gwe batategeera kuyingira maka ne Mbabazi talina kufuluma ekyawaliriza poliisi okudda emabega. Poliisi n’abajaasi ba ISO baasiiba ku bunkenke ng’emmundu bazikookinze.\nKu Lwokutaano, poliisi yayongera ku baserikale baayo obungi kyokka era ne babalemesa okutuusa eggye erikuuma Pulezidenti erya SFC lwe lyasindikibwa ne lyeddiza ebyokwerinda mu kifo ekyo.\nKaka bwe yali ayogerako ne Bukedde ku nsonga eyakwasa Mbabazi yagamba nti, ali ku musango munene ate balina amawulire nti waliwo abaagala okumutta y’ensonga lwaki balina okumukuuma obutiribiri.\nKaweesi yatemulwa nga March 17, 2017 e Kulambiro ng’agenda ku mirimu emitongole.\nYafa ne basajja be babiri ddereeva Geoffrey Mambewa n’omukuumi Kenneth Erau bwe baabakuba amasasi agasukka mu 80 emisana ttuku.\nOno otulo tumusingidde obulamu


Bukedde Online - Munnamawulire agambibwa okuttibwa atabudde Saud Arabie ne America!\nAb'ebyokwerinda baleese bwiino omulala ku nfa ya Kirumira\nAba famire y'omukyala eyattiddwa omulambo ...\nEMBEERA wakati wa Saudi Arabia ne Amerika eyongedde okusajjuka, Donald Trump bw’alangiridde nti agenda kubonereza Saudi Arabia mu ngeri ey’obukambwe bw’akakasa nti be basse munnawulire.\nKiddiridde amagye ga Turkey okufulumya kye gaayise obukakafu obuluma Saudi Arabia nti ye yasse Jamal Khashoggi. Jamal abadde akolera olupapula olw’amaanyi mu Amerika oluyitibwa The Washington Post, naye nga kukolokota Saudi Arabia n’abakulembeze baayo yeekansa.\nOlw’okukolokota ennyo Obwakabaka bwa Saudi Arabia n’Abalangira baayo, baali baamwegezaamu okumutta n’addukayo era abadde emirimu gye agikola asinziira mu Amerika, Turkey n’amawanga amalala.\nOkumutta kigambibwa nti baamusindikidde bakomando b’eggye lya Saudi Arabia 15. Kigambibwa Bakomando bano babadde bamaze okufuna amawulire nti Jamal ali Turkey ng’alina n’entegeka eziyitirako ku kitebe kya Saudi Arabia mu Turkey ekiri mu kibuga Instabul. Yabadde akimyeyo mpapula zimukkiriza kuwasa kabiite we ayitibwa Cengiz mu bufumbo obutukuvu ne bamuteega.\nAkatambi amagye ga Turkey ge kaafulumizza kalaga Jamal ng’ayingira ku kitebe kino naye okuva lwe yayingirayo ku Lwokubiri nga October 2, 2018, taddangamu kulabikako.\nABAAMUSSE YABAKUTTE KU KATAMBI Amagye ga Turkey gaategeezezza nti galina amaloboozi n’ebifaananyi ebitambula (vidiyo) nga biraga bakomando ba Saudi Arabia 15 nga batulugunya Jamal okutuusa lwe yaweddemu amaanyi ne bamukuba amasasi agatavaamu maloboozi agaamusse.\nEkyewuunyisa, obwedda Jamal bamutulugunya ng’abakwata ku katambi ng’akozesa essaawa ye ekika kya APPLE gye yabadde asibye ku mukono. Olupapula lw’amawulire ofulumira mu Turkey olwa ‘Sabah’ lwategeezezza nti obwedda ebikwatibwa essaawa ye bisindikibwa butereevu ku ssimu ze ez’ekika kya IPHONE ne I CLOUD.\nNti Jamal kino yakikoze akigenderedde ng’amanyi bayinza okumutta naye nga mumalirivu nti bwe bamutta bajja kuba bamwettidde! Bwe kiba nga kituufu Saudi Arabira ye yasse Jamal, ate nga ddala kituufu yafudde, ejja kuba yamwettidde oluvannyuma lw’amawanga gakirimaanyi okugisitukiramu ennyonnyole oba si ekyo erindirire ebiddako.\nNga Trump amaze okukambuwalira Saudi Arabia, Bungereza ne Amerika zimaze okusazaamu olukuhhaana olubadde lutegekeddwa Kabaka wa Saudi Arabia Mohamed bin Salman. Olukuhhaana luno olubadde lutuumiddwa ‘Davos in the Desert’ lubadde lwakubaawo ku nkomerero ya mwezi guno. Abakungu okuva mu Amerika, Bungereza n’abalanzi bonna baaluvuddemu okutuusa nga Saudi Arabia ennyonnyodde Jamal gy’ali n’ebyamutuuseeko.\nBannayuganda 400 abali e Dubai baagala kudda\nOgwa Ssebuwufu owa Payini guyodde abanene ba poliisi 5\nAyambadde 'bitulibingi' n'ayiisa abasajja enduthu...\nAgambibwa okukulira 'B13' akwatiddwa


Bukedde Online - Urban Ratibu bamututteko omuwala n'akuba emimiro\nUrban Ratibu bamututteko omuwala n'akuba emimiro\nRabadaba abakazi abakyafu tebamukolera: Abeekokkodde!\nOMUSUUBUZI w’omu Kampala abadde anoonya omukyala ow’okuwasa, amaaso gaggukidde ku mwanamuwala omubalagavu Esther Ellah Namubiru! Wadde abamu ku mikwano gy’omuwala baategeezezza omusuubuzi nti, “oyo gw’oliko nga muntu wa Urban Ratibu”, yasazeewo abifune kuva mu kamwa ka Namubiru yennyini.\nKavuma bwe yabuuzizza Lillian ‘ekiriwo’ yamuzzeemu nti talina musajja era bw’afuna omusajja ‘ali siriyaasi’ by’ayiseemu emabega ‘tayagala kumanya’!\nEsther Ellah Namubiru ye muwala, Urban Kasalabecca Ratibu Jooge ng’ono dizayina w’abayimbi gwe yali yazza mu kya Rebecca Jingo gwe yalekawo kyokka baamututte era Omulangira Jo okwongera okulaga Lillian nti ali ‘siriyaasi’ baakyadde ne mu bazadde b’omuwala.\nOmu ku bamanyi abaagalana bano, yagambye nti omusuubuzi ono amumanyi nga Giggs Kavuma abeera e Kireka ng’amanyiddwa mu kutunda n’okugula ettaka.\nAbaalabye ku mukolo gw’okukyala baasigadde beebuuza oba kikyetaagisa ate okwanjulwa anti yaleese ebintu bingi ebikola okwanjula.?” Urban Ratibu nnannyini kkampuni ya Ratibu Empire etegeka ebivvulu era yaliko maneja wa bbaala ya Establishment ne kitunzi wa Sky Beach, yawunze bwe yafunye amawuulire gano era agamba nti tannatereera.


OMUSUJJA GW’ENSIRI MINISITULE Y’EBYOBULAMU EGAMBA NTI GWEYONGEDDE. – His Kingdom Broadcasting Services\nMinistule y’ebyobulamu eraze nga omusujja gw’ensiri bwegweyongedde mu ggwanga nga era mu sabbiiti emu yokka bweti egamba nti abantu 28 beebafudde obulwadde buno.\nMinisita omubeezi owebyobulamu ebisookerwako Margaret Muhanga asinzidde mu lukungaana lwa bannamawulire ku ssengejjero ly’amawulire ga gavumenti mu kampala naalaga nga omusujja gw’ensiri bwegweyongedde.\nOno kyokka agambye nti minisitule emaze okuweereza obuyambi n’abakugu mu bitundu ebisinze okukosebwa ennyo.\nOno ayogedde ku bitundu ebitawaanyiziddwa ennyo n’omusujja naddala mu bitundu by’obuvanjuba bw’eggwanga okuli disitulikiti nga Butebo, Palisa, Jinja,Namutumba n’endala nga eno abantu ebitundu 60 ku kikumi abazuuliddwamu omusujja aabsinga tebasangiddwa na musaayi.\nPrevious KATIKKIRO MAYIGA AKALAATIDDE BANNAYUGANDA KUKUMA OBUTONDE BW’ENSI\nNext ABATUUZE BEEKALAKAASIZZA NGA BAWAKANYA ENSIMBI EZAAGEREKEBWA KU KASASIRO.